Ekskluzivna ponuda atraktivnih polovnjaka u AK Kole - AUTO INFO\nEkskluzivna ponuda atraktivnih polovnjaka u AK Kole\nU ogromnoj ponudi polovnih automobila, s vremena na vreme, “ispliva” i neka, po svemu, posebna. Ovog puta stiže iz zemunske Auto kuće-Kole: Mini Cooper S Paceman All4 (184 KS), proizveden 2013. godine, sa svega 50.000 pređenih kilometara, registrovan do maja 2022. nudi se za 14.990 evra (u dinarskoj protivvrednosti).\nAutomobil je kupljen u Srbiji (od ovlašćenog uvoznika i servisera Delta Motors), imao je samo jednog vlasnika, poseduje uredno overenu servisnu knjižicu, dva ključa, alarm, tempomat, kožom presvučeni upravljač sa multifunkcijama, sportska sedišta sa prirodnom kožom od kojih su prednja sa grejačima, šiber-panorama krov, multimedijski sistem, automatski menjač (sa sport modom), USB-AUX utičnice, aluminijumske naplatke, parking senzore pozadi, alarm itd.\nInače, u ovoj auto kući funkcioniše i sistem kupovine novih vozila po principu staro-za-novo. Poželjno je da polovno vozilo koje se nudi u zamenu za novo nije prešlo više od 150.000 kilometara, da nije starije od 10 godina, da je kupljeno u Srbiji i da je redovno održavano.\nPrilikom preuzimanja polovnog vozila obavlja se detaljan tehnički pregled i procena stanja upravljačkih i operativnih komponenti automobila. Vlasnici koji su zainteresovani za zamenu svog polovnog automobila novim iz programa Fiat, preliminarni upit mogu poslati nakon popunjavanja osnovnih podataka o vozilu na sajtu akkole.rs/staro-za-novo/.


srbijasport.net - Vesti - Ragbi 13 - Podmlađena Srbija izgubila od Engleskih Lajonhartsa\nSubota, 17.11.2018 18:47\n25.06.2018 Ragbi 13 FS 576\nRagbi 13 reprezentacija Srbije u prijateljskoj utakmici na stadionu Nastavnog centra Makiš izgubila je od amaterske selekcije Engleske – Lajonhartsa sa 34:6 (16:0). U utakmici koja je obeležila početak priprema Srbije za Evropski šampionat B koji se igra na jesen, Englezi su bili bolji rival i zasluženo stigli do nove pobede u međusobnim duelima.\nPonovo su Lajonhartsi na gostovanju u Beogradu demonstrirali zbog čega dolaze iz zemlje kolevke ragbija. U prilog im je išla i činjenica da su domaći igrali sa četiri nova igrača – Peštercem, Aleksićem, Keglićem i Đorđevićem, kao i debitantom selektorom Bretom Dejvidsonom.\nAustralijski stručnjak je imao da vidi dosta pozitivnih stvari u podmlađenoj selekciji Srbije, ali će očigledno biti potrebno dosta posla da se ovaj novi sastav pripremi za mečeve protiv Rusije u Moskvu 13. oktobra, odnosno Španije u Beogradu nedelju dana kasnije. Bez sedmorice standardnih reprezentativaca i sa igračima koji isključivo igraju u domaćim klubovima, pobedu Engleza bilo je realno očekivati.\nGosti su poveli već u 3. minutu nakon odlične akcije koju je Aleks Hardlestl finiširao esejem uz samu aut liniju. Lajonhartsi se nakon toga nisu osvrtali, iako je Srbija uspela da ih limitira na samo ukupno tri eseja u prvom poluvremenu.\nRezultatski minus od 16:0 nije bilo veliki na pauzi, pa je naša reprezentacija krenula agresivno u nastavku, međutim odbrana Engleza bila je granitna. Nemogućnost poentiranja u napadu, umaralo je srpske igrače, pa su u drugom delu primili još tri eseja, pre nego što je Vladimir Milutinović konačno na šest minuta do kraja postigao jedini esej za domaćina.\nTako su Lajonhartsi u svojoj četvrtoj turneji po Srbiji ponovo zabeležili dvostruku pobedu, pošto su u petak na stadionu FK BASK Arena bili ubedljivi protiv selekcije Beograda – Beogradskih ustanika 56:0 (32:0).


Žene slabe na mlađe muškarce\nStarije žene se pored mlađeg partnera osećaju poželjnije i pametnije, pokazalo je jedno britansko istraživanje.\nU studiji je učestvovalo 2.000 dama između 30 i 40 godina starosti, koje su priznale da su slabe na momke rođene i deceniju posle njih. Čak 70 posto njih je izjavilo da im mlađi partneri više prijaju, jer im je dosta vršnjaka koji samo kukaju i pametuju.\nStručnjaci su objasnili da u tome ima logike, jer mladost podrazumeva - energiju, optimizam i snagu, a žene vole to da prepoznaju kod muškarca. Nešto manje od 50 odsto ispitanica je otkrilo da im je u izboru mlađih presudan seks, kao i činjenica da ih oni gledaju zadivljeno, pa se osećaju atraktivnije. Oko 30 odsto dama je kao razlog navelo činjenicu da ih oni zabavljaju, pošto su bezbrižniji i opušteniji.\nA bilo je i onih koje su priznale da se s njima osećaju pametnije, jer imaju više životnog i profesionalnog iskustva, pa mogu da ih oduševe znanjem ili razmišljanjem.\n« Prevara u ljubavi ili ljubav u prevari Ako nemate krajnike i slepo crevo imate veće šanse da ostanete trudne »


Kreativne radionice za decu – Somborski edukativni centar\nObjavi SEC Sombor 24. novembra 2015.\nSomborski edukativni centar organizuje Kreativne radionice za decu od 7 do 12 godine.\nRadionice će se održavati SVAKOG PETKA u našim prostorijama, Staparski put 16.\nTermin prve radionice je 27. novembar 2015. u 18:30h\nPrijave putem maila secprijave@gmail.com ili putem telefona 062/8750901\nSve aktivnosti su besplatne i organizujemo ih u saradnji sa inicijativama – Pray and Action for Children i Global Network of Religion for Children uz podršku Arigatou International.\nZavršen projekat Kulturautovanje\nU sredu, 13. aprila, u prostorijama Gradske biblioteke „Karlo Bjelicki“ održan je završni događaj inicijative Kulturautovanje koju je realizovao Centar za pedagoške inicijative. Na događaju su predstavljene održane aktivnosti inicijative i prikazani najbolji video klipovi Pročitaj više…\nSEC realizovao trening Be You(th)! Contribute to the Prevention of Violent Extremism\nSomborski edukativni centar je uz podršku Evropske omladinske fondacije Saveta Evrope realizovao trening „Be You(th)! Contribute to the Prevention of Violent Extremism“ za omladinske radnike/ce, lidere/ke i aktiviste/kinje iz Srbije. Trening je realizovan od 10. do 13. marta 2022. godine, Pročitaj više…


SPC uzima ordenje Dačiću zbog KiM?\nSveštenici iz više eparhija u Srbiji, Crnoj Gori, Republici Srpskoj i dijaspori pokrenuli su inicijativu da se premijeru Ivici Dačiću oduzmu crkvena odlikovanja, piše “Nedeljnik“, a prenosi B92. Kako saznaje magazin, ova inicijativa je pokrenuta zbog „više bogohulnih i anticrkvenih izjava“. Na Saboru SPC u utorak može da dođe do potpune podele među vladikama, zahtevom za uzimanje odlikovanja premijeru Dačiću, opozivu odluka samog patrijarha, ali i totalnim sukobima oko afere Kačavenda, piše “Nedeljnik“. Očekuje se podela na klan oko vladike bačkog Irineja i mitropolita Amfilohija, koji su prilikom izbora patrijarka imali najviše glasova.\nIzvor “Nedeljnika“ tvrdi da je sakupljeno dovoljno glasova protiv premijera Dačića „nakon nedvosmisleno saopštenog stava Svetog Arhijerejskog Sinoda SPC o štetnosti Briselskog dokumenta i više puta javnog oglašavanja dačića kao hulitelja Carstva nebeskog“. Takvim ponašanjem i stavovima, poput onog o vraćanju Brozovog spomenika u Užice i Brozovog nasleđa u Srbiju, nije dostojan da bude nosilac bilo kog crkvenog odlikovanja, piše Nedeljnik.\n„Ispunili su se svi uslovi da Sveti Arhijerejski Sinod stavi van snage ranije odluke nekiheparhijskih arhijereja, koji su eparhijskim ordenjem odlikovali Dačića. Inicijativu ćemo preko naših nadležnih arhijereja, u skladu sa crkvenim poretkom, podneti Svetom Arhijerejskom Sinodu. Takođe, smatramo nedostojnim da se pojedini ministri Dačićeve Vlade u one krno-vaskrsne dane i nakon njihovog glasanja za takozvani Briselski sporazum odlikuju crkvenim ordenjima, kap što je to bio slučaj za Vaskrs u Mileševskoj eparhiji. Treba se podsetiti da srpski arhijereji i Sveti Arhijerejski Sabor 1937. zbog Konkordata nisu ordenjem nagrađivali nego su privremeno izopštili iz Crkve tadašnjeg predsednika Vlade Milana Stojadinovića i sve njegove ministre i poslanike“, otkriva za “Nedeljnik“ jedan od episkopa koji je molio da mu se identitet ne otkrije.


Održan sastanak sa klubovima BH Telecom Premijer lige BiH\nČetvrtak, 7. juni 2018. 13:16\nU cilju što bolje pripreme za početak takmičarske sezone 2018/19. danas je u hotelu „Park“ u Vogošći održan sastanak predstavnika Nogometnog/Fudbalskog saveza Bosne i Hercegovine i klubova BH Telecom Premijer lige BiH.\nNS/FS BiH su na sastanku predstavljali potpredsjednici Milorad Sofrenić i Ivan Beus, predstavnici administracije i svi članovi Komiteta za takmičenje, a prisutni su bili i predstavnici svih klubova našeg elitnog fudbalskog takmičenja.\nNa sastanku se razgovaralo o modalitetu takmičenja za narednu sezonu, kao i o ograničenju broja fudbalera stranih državljana u klubovima Premijer lige.\nKlubovi su imali jednoglasan stav o modalitetu takmičenja, smatrajući da je trokružni sistem adekvatniji u odnosu na dosadašnji, koji je podrazumijevao ligu za prvaka i ligu za opstanak u drugoj fazi takmičenja.\nVećina predstavnika Premijerligaša su stava da maksimalan broj stranih fudbalera u klubovima treba ostati 6 kao u prethodnim sezonama, a ne 4 kako je planirano za sezonu 2018/19.\nOve inicijative će biti razmatrane na narednim sjednicama Komiteta za takmičenje NS/FS BiH, kao i na sjednici Izvršnog odbora koja će biti održana 19. 6. 2018. godine.


U tim teškim vremenima porodica je iskusila šta znači nemati.\nEmina Jahovićfoto: Damir Dervišagić\nEmina Jahović ispričala je da njen život nije uvek bio med i mleko. Odrastala je u porodici lekara, ali uvek su kuburili sa finansijama. Danas može da priušti sebi sve što poželi, ali troši racionalno.\n"Moj otac i majka nisu imali neko nasledstvo iza sebe, a kao lekari nisu svrstavani u bogate i imućne. Sećam se, kada su manje-više svi ljudi u Srbiji živeli teško, da nam je, recimo, i paradajz bio luksuz. Gledala bih tako, kao dete, u nekim situacijama komšije kako ga jedu. Kinder-jaje, gumene bombone i čokolade koje pucketaju u ustima… Sve to mi je bilo nedostižno u detinjstvu."\nA post shared by Emina Jahovic (@yaemina) on Jun 18, 2019 at 1:53pm PDT\n"U vremenima previranja i ratova, moja mama je stavljala u zamrzivač mleko i jogurt, koje nismo smeli da diramo, već smo čuvali za crna vremena. A bila sam prava devojčica, obožavala sam sjajne haljinice, koje sam nasleđivala od svoje starije sestre… Zato sada, kada imam, nikada se ne rasipam. Volim da kupim, ali samo ono što ću da nosim, nemam hirove", kaže Emina.\nNa sledećoj strani pročitajte zašto će odustati od pevanja...\n( glossy/express )\nTAGOVI: Emina Jahovićporodicateško odrastanjedetinjstvosiromaštvoscenapevanja


Liberalizacija tržišta snizila cene električne energije u Severnoj Makedoniji\nLiberalizacija tržišta snizila cene električne energije 32% u Severnoj Makedoniji\nSlika: Marko Bislimoski (Printscreen/Vlada Severne Makedonije)\nLiberalizacijom tržišta električne energije cene za male komercijalne potrošače smanjene su oko 32%, izjavio je Marko Bislimoski, predsednik Regulatorne komisije za energetiku Severne Makedonije, preneli su lokalni mediji.\nOvi potrošači koriste pravo, koje je donela liberalizacija od 1. januara ove godine, da napuste regulisano tržište. On je podsetio da je cena koju su plaćali pre otvaranja tržišta bila 150 evra po MWh ili oko 9 denara za kWh.\nLiberalizacija tržišta električne energije je bila uspešna, posebno za male komercijalne potrošače\nNjihovi ukupni troškovi za nabavku električne energije na otvorenom tržištu su manji 32,4%, rekao je Bislimoski, i dodao da očekuje da ovi troškovi nastave da se smanjuju i u narednom periodu.\nOvaj primer, kako je istakao, pokazuje da je liberalizacija tržišta električne energije bila uspešna, posebno za male komercijalne potrošače. Inače, liberalizacija je omogućena usvajanjem novog Zakona o energetici u maju prošle godine.\nNa drugoj strani, potrošačima iz kategorije domaćinstava ne odgovara cena na regionalnom tržištvu da bi izašli na otvoreno tržište. Bislimoski je rekao da je potrebno da ta cena bude upola manja da bi ovi kupci napustili univerzalnog snabdevača i sami kupovali električnu energiju.\nOn je naveo da je trenutna cena na regionalnom tržištu oko 65 evra za MWh ili oko 4 denara za kWh. Sa troškovima mrežarine – distribucije, prenosa i ostalih taksi, koji su ukupno oko 2 denara, cena dostiže oko 6 denara za kWh.\nA, trenutna cena koju plaćaju domaćinstva na regulisanom tržištu je oko 4,5 denara, pa je za njihov izlazak na slobodno tržište potrebno da cena na regionalnom tržištu bude oko 2,5 denara, istakao je predsednik Regulatorne komisije za energetiku Marko Bislimoski.\nOn nije naveo kada bi to moglo da se desi, ali smatra da će snabdevači, kada se stvore uslovi, sami ponuditi odgovarajuće pakete kako bi naterali domaćinstva da promene univerzalnog snabdevača i izađu na otvoreno tržište.\nTagovi: Regulatorna agencija za energetiku\nPočetna » Vesti » Električna energija » Liberalizacija tržišta snizila cene električne energije 32% u Severnoj Makedoniji


LEXMARK laserski štampač MS417DN - Idealno.rs\nPočetna / Računari i oprema / Štampači, skeneri / Laserski štampači / LEXMARK laserski štampač MS417DN\nLEXMARK laserski štampač MS417DN\nPonuda prodavnice Computer Dream za proizvod Lexmark MS417dn, A4, 1200dpi, 38ppm, Duplex. Ispravnost cene i podataka proveri na internet stranici prodavnice.\nLEXMARK štampač B2338dw Mono Laser A4 WiFi duplex\nŠtampae Lexmark Mono Laser MS317dn\nod 8.230,00 DIN\nLEXMARK štampač CS317dn, 1200x1200dpi 23ppm 256MB duplex mreža\nEPSON štampač WORKFORCE INKJET M105\nHP štampač DESIGNJET T795 CR649C\nod 327.400,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za LEXMARK laserski štampač MS417DN i izberi najbolju. Laserski štampači iz kategorije Štampači, skeneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda LEXMARK MS417DN i vidi da li ti odgovara ili pogledaj druge proizvode brenda LEXMARK. Opis i tehnički podaci proizvoda LEXMARK MS417DN se mogu razlikovati od onih u internet prodavnici u kojoj obavljaš kupovinu. LEXMARK laserski štampač MS417DN je dostupan u prodavnici Computer Dream po ceni, koja je navedena pored svakog prodavca u meniju "Prodavnice".\nGarantne uslove za LEXMARK laserski štampač MS417DN proveri u prodavnici u kojoj nameravaš da obaviš kupovinu. Slika za LEXMARK MS417DN je simbolična, zato se pre kupovine u prodavnici uveri da je proizvod isti.\nLexmark MS417dn pruža pouzdanost, bezbednost, opciono bežično i mobilno štampanje, dvostrano štampanje, umrežavanje, ekran u boji od 2,4 inča i štampa


Izabrani svi projekti u okviru Participativnog budžetiranja | BIRN Srbija\nNaslovna > Izabrani svi projekti u okviru Participativnog budžetiranja\nIzabrani svi projekti u okviru Participativnog budžetiranja\n31.12.2015 | 10:04 Gradovi i opštine koji učestvuju u projektu Participativno budžetiranje usvojili su budžete za narednu godinu iz kojih će se finansirati projekti koje su građani izglasali. Pre usvajanja budžeta održani su Lokalni budžetski forumi, na kojima su zainteresovani imali prilike da diskutuju o budžetima i da se upoznaju sa narednim aktivnostima u okviru Participativnog budžetiranja.\nDeset gradova i opština, učesnika projekta Participativno budžetiranje, namenili su deo budžeta, iz koga će se finansirati najbolji predlozi izabrani od strane građana tokom novembra i decembra. Pre usvajanja budžeta u svim opštinama i gradovima održani su Lokalni budžetski forumi, gde su građani, predstavnici biznis zajednice i medija, kao i predstavnici udruženja građana diskutovali o budžetu za 2016. godinu.\nGrad Sombor izdvojio je milion dinara iz usvojenog budžeta za 2016. godinu za projekat Parterno uređenje sa ugradnjom urbanog mobilijara (prostor ispred mesne kancelarije) u seoskoj mesnoj zajednici Stanišić. Ovaj projekat izabralo je 437 od ukupno 1096 stanovnika Sombora, koji su glasali 13. novembra.\nZa projekat Uređenje omladinskog keja, koji je osvojio 127 glasova od ukupno 346, opština Trstenik namenila je 2.5 miliona dinara, uz mogućnost realizacije i drugih projekata koji su bili predloženi.\nRuma je od budžeta za 2016. godinu izdvojila 3,7 miliona dinara za 3 projekta koji su preložili i, od 7 ponuđenih, izglasali 23. novembra stanovnici ove opštine. Milion dinara je namenjeno za Saniranje objekta U.P.V.O. „Poletarac“ (232 glasa), 1.7 milion za Postavljanje teretane na otvorenom u parku pored OŠ „Veljko Dugošević“ (212 glasova) i takođe milion za Rekonstrukciju trim-staze i mobiijara u izletištu „Borkovac“ (198 glasova). Ukupan broj građana koji su glasali za sve ponuđene predloge je 1228.\nOpština Knjaževac naredne godine finansiraće projekat Izgradnja jezera Jezava za koji je izdvojila 10 miliona dinara. Ovaj predlog dobio je 479 glasova građanki i građana Knjaževca, od ukupno 832, koji su glasali prvog decembra.\nU Pirotu je za Dovršetak seoskog puta do groblja u selu Osmakovo namenjeno pola miliona dinara, dok je za Saniranje i povezivanje pešačke staze koja vodi od kružnog toka do mostića prema Dečanskoj ulici izdvojeno 250.000 dinara. 182 glasa osvojio je prvi predlog, a 118 drugi, od ukupno 522 glasa meštana koji su birali najbolje 10. novembra.\nU Zrenjaninu su građani od 154 izabrali 36 projekata koje će grad finansirati i realizovati u 2016. godini, izdvajajući sredstva u iznosu od 32 miliona dinara. Spisak svih izabranih projekata možete pogledati ovde.\nSa deset miliona dinara finansiraće se tri projekta izglasana 27. novembra u Šapcu. Za Postavljanje česmi na javnim mestima glasalo je 96 ljudi, za Uređenje staza u “Malom parku” kod “Partizana” i postavljanje podloge kod tobogana i ljuljaški 78, dok je za Izgradnju dečijih igrališta po seoskim mesnim zajednicama svoj glas dalo 75 ljudi, od ukupno 463 koji su glasali.\nProjekat Turistički brod Pančeva osvojio je najviše glasova stanovnika Pančeva, za koji je grad izdvojio 5 miliona dinara. Pančevke i Pančevci glasali su 9. novembra između 4 predloga, a prikupljeno je ukupno 903 glasa, od kojih je 353 dobio prvoplasirani projekat.\nGrad Sremska Mitrovica finansiraće Izgradnju azila za pse sa pet miliona dinara. Ovaj projekat dobio je 272 glasa, od ukupno 595, a građani su glasali od 26. novembra do 4. decembra.\nStanovnici opštine Vračar izglasali su 3 projekta koja će biti finansirana iz budžeta za 2016. godinu. Iz 3 kategorije građani su birali po jedan predlog, a izabrani su:\nSocijalna politika: Pomoć u kući za vracarske seniore sa 108 glasova\nNajbolji uslovi za učenje u vračarskim školama: Vračunari sa 66 glasova\nKomunalno uređenje: Urbani džepovi Vračara sa 50 glasova


Italijanski institut za kulturu u Beogradu predstavlja i podržava ekskluzivno izvođenje opere „Madam Baterflaj“ Đakoma Pučinija u nedelju, 28. novembra, u 19.00 časova u Narodnom pozorištu u Beogradu.\nPostavka „Madam Baterflaj“ u Narodnom pozorištu u Beogradu je produkcija Fondacije Pučinijevog festivala iz Tore del Laga Pučini, mesta u kojem je Pučini živeo i komponovao svoja nezaboravna dela, u saradnji sa Italijanskim institutom za kulturu u Beogradu i Narodnim pozorištem u Beogradu. Pučinijev festival iz Tore del Laga, koji se svake godine održava u prelepom ambijentu Gran Teatra pod vedrim nebom u prisustvu više hiljada posetilaca, najznačajniji je događaj posvećen ovom operskom kompozitoru XX veka, čija se dela najviše izvode i koji je omiljen kod publike širom sveta. Đakomo Pučini je duge tri godine istraživao i detaljno proučavao navike i običaje Japana kako bi stvorio Ćo-Ćo San, svoju heroinu koja nakon 117 godina od svog prvog izvođenja, 17. februara 1904. u Milanskoj skali, i 101 godinu od svog prvog predstavljanja u Narodnom pozorištu u Beogradu, 11. februara 1920, čuva i dalje svoj neodoljivi šarm.\nBiće ovo jedinstvena prilika da se čuju glasovi izuzetnih solista, Šoko Okade (Ćo-Ćo San), Vinčenca Kostanca (Pinkerton) i Arijane Manganelo (Suzuki), pod dirigentskim vođstvom maestra Fabricija Venture i u režiji Manu Lali. Narodno pozorište u Beogradu učestvuje sa svojim orkestrom i horom. Veličanstvena italijanska scenografija sa predivnom šumom od živog drveća biće upotrebljena na sceni Narodnog pozorišta. Kostimi su originalne kreacije Pučinijevog festivala.\nDatum: ned 28 nov 2021\nVreme: U 19:00\nOrganizuje : IIC Belgrado, Teatro Nazionale, Festival Puccini\nUlaz : Plaća se\nNarodno pozorište, Francuska 3, Beograd


Na spektakularan način najavljen novi Renault 4 - DriveIn\nOve godine obeležavamo 60. godišnjicu Renaulta 4, automobila koji je prodat u više od osam miliona primeraka u više od sto zemalja tokom perioda od 30 godina. Renault 4 nije samo automobil, već prava ikona\nKako bi proslavio 60. rođendan svoje perjanice, Renault je tokom cele godine organizovao proslave koje su uključivale niz inicijativa. Za kraj, brend je odlučio da udruži snage sa revolucionarnim dizajnerskim centrom TheArsenale kako bi zajedno stvorili konceptni automobil – futurističku i nekonvencionalnu interpretaciju četvorke. Originalni Renault 4 je bio jednostavan, efikasan i svestran, a proizvodio se od 1961. do 1992. Rečima bivšeg direktora Renault Grupe, Pierrea Dreyfusa, to je bio automobil koji su, baš kao i farmerke, mogli svi da priušte. Prava ikona u službi porodica, kompanija, policije i pošte, ali i brojnih mladih vozača koji su po prvi put seli za volan. Vrednosti i kvalitet ovog modela podstakle su kompaniju TheArsenale da se udruži sa Renaultom, ponovo ga osmisli i – vine u visine.


Bolsonaro aktivno radi na uništenju Amazonije? - BIGportal.ba\nAugust 24, 2019 August 24, 2019 0131\nBrazilski predsednik Žair Bolsonaro aktivno radi na sabotiranju napora da se očuva Amazonija, otkrili su dokumenti koji su procurili u javnost. Naime, brazilska vlada na području najveće prašume sveta planira da gradi mostove, auto-puteve i hidroelektrane te ‘neutralizovati međunarodni pritisak’ za očuvanje Amazonije, prenosi Independent. Tajne dokumente objavio je portal…\nBrazilski predsednik Žair Bolsonaro aktivno radi na sabotiranju napora da se očuva Amazonija, otkrili su dokumenti koji su procurili u javnost.\nNaime, brazilska vlada na području najveće prašume sveta planira da gradi mostove, auto-puteve i hidroelektrane te ‘neutralizovati međunarodni pritisak’ za očuvanje Amazonije, prenosi Independent.\nTajne dokumente objavio je portal openDemocracy, taman usred razarajućih požara koji gutaju Amazoniju. Brazilski svemirski istraživački centar ‘Inpe’ objavio je da je samo ove godine Amazoniju pogodilo 72,843 požara što je porast od čak 84% u odnosu na isto razdoblje prošle godine.\nDokumenti sadržavaju i PaverPoint prezentaciju koja je, nagađaju mediji, predstavljena na sastanku brazilskih vlasti i lokalnih vlasti savezne države Pare u kojoj se nalazi Nacionalni park Amazonija.\n“Razvojni projekti moraju se sprovoditi u Amazonskom području kako bi se ono integrisalo u ostatak nacionalnih teritorija te kako bi se sprečio međunarodni pritisak za sprovođenje tzv. konzervacijskog projekta ‘Triple A’, stoji na jednom od ‘slajdova’ prezentacije.\nInače, ‘Triple A’ je projekt očuvanja predvođen organizacijom ‘Gaia Amazonas’, u suradnji s nevladinim organizacijama i međunarodnim vladama, piše Independent. Cilj projekta je očuvanje najvećeg svetskog zaštićenog područja – koridora od 135 miliona hektara koji se proteže od Anda do Amazona i Atlantskog okeana.\nIz dokumenata se dakle može iščitati da Žair Bolsonaro, kontroverzni i ekstremno desničarski nastrojeni predsednik Brazila, namerno ometa napore za očuvanje Amazonije tvrdeći da nevladine organizacije i autohtona plemena koja žive u prašumi ‘usporavaju’ napredak zemlje.\nBolsonaro međunarodnoj zajednici poručio ‘da se ne meša’\nU poslednja dva dana raste pritisak međunarodne zajednice na brazilske vlasti od kojih se traži hitna intervencija.\nBrazilski predsednik je u sredu izjavio da Brazil nema resurse za borbu protiv požara, a međunarodnoj zajednici je poručio da se ‘ne mešaju’ u njihove probleme.\n“Cijelo područje oko Amazonije ugrožavaju drvoseče i farmeri, a Bolsonaro je apsolutno pripomogao u potpali, izjavio je Ričard Džordž, šef za šume u Grinpisu.\nFarmeri proglasili ‘dan potpale’\nRazarajući požari započeli su 10. avgusta, nakon što se brazilski farmeri navodno proglasili ‘dan potpale’.\n“Njihova je ideja bila da očiste zemlju, ali i dimom pošalju poruku potpore predsedniku Bolsonaru da su ‘spremni za rad’ i da podržavaju njegovu politiku razvoja područja Amazonije.\n“Kroz svoje izjave i dela, Bolsonaro je signalizirao farmerima i ilegalnim drvosečama da ulaze na područja na kojima žive autohtona plemena. Takvim zajednicama otima se zemlja, a njihovi će pripadnici imati ‘vrlo ozbiljnih’ respiratornih problema od dima uzrokovanog požarima, zaključio je Ričard Džordž.\nFrancuski predsednik Emanuel Makron u sredu je razarajuće požare nazvao ‘međunarodnom krizom’ te je pozvao svetske lidere da o problemu rasprave na G7 samitu koji će biti održan ovog vikenda.\nPrekinuta hitna sjednica Predstavničkog doma BiH


Deset hiljada radnika Najkija traži veće plate – Nadlanu.com\nDeset hiljada radnika Najkija traži veće plate\nHANOJ, 29. novembra 2007. (Beta-AP) - Više od 10.000 radnika u Vijetnamu obustavilo je danas posao u fabrici u južnokorejskom vlasništvu koja prozvodi sportsku obuću američke korporacije "Najki" (Nike) zahtevajući veće plate kako bi mogli da se nose sa skokom cena u zemlji.\nFabrika Tae Kvang Vina u južnoj provinciji Dong Nai, jedna je od 10 koje izrađuju "Najki" obuću u Vijetnamu. Prosečna mesečna plata u fabrici je milion donga, ili 62 dolara, što je 20 procenata više od minimalne nadnice u Vijetnamu.\nAli, sa inflacijom od 9,5 odsto, koja podriva zarade, radnici traže veća primanja, kažu predstavnici sindikata provincije. "S obizrom da je inflacija tako visoka, teško je reći da radnici traže previše," kaže predstavnik sidikata koji pokušava da razreši spor.\nFabrika u Dong Naiu zapošljava 14.000 radnika, većinom mladih žena sa sela.


Otkazana sjednica Parlamenta, srpski predstavnici se nisu pojavili - Prnjavorski informativni portal\nOtkazana sjednica Parlamenta, srpski predstavnici se nisu pojavili\nNastavak sjednice Predstavničkog doma Parlamenta BiH zakazan u 10 časova je otkazan, jer se srpski predstavnici nisu pojavili.\nPoslanici Saveza za promjene su danas na sastanku sa srpskim članom Predsjedništva BiH Mladenom Ivanićem koji je zakazan u 13 časova, a poslanici SNSD-a su se odazvali jučerašnjem pozivu lidera vladajuće koalicije u Srpskoj Milorada Dodika, Marka Pavića i Petra Đokića da napuste zajedničke institucije BiH.\nKolegijum PD PS BiH je odlučio da nastavak sjednice bude otkazan budući da nije bilo kvoruma za odlučivanje, a nastavak će biti održan naknadno.\n“Ulje na vatru dodalo je i Izetbegovićevo zalaganje za priznavanje lažne države Kosovo, što je ugrozilo napore Srbije da se na Balkanu očuva mir i stabilnost kao preduslov napretka svih. Smatramo da napuštanje zajedničkih institucija BiH nije više pitanje vašeg izbora, već vaše odgvornosti prema Republici Srpskoj koja je juče brutalno napadnuta”, naglasili su u saopštenju SNSD-a, DNS-a i SP-a.\nZa danas je bilo predviđeno da poslanici Predstavničkog doma razmatraju Informaciju o vrsti, broju, intenzitetu i troškovima posjeta i putovanja ministra inostranih poslova BiH drugim državama, te njihova svrha po interese BiH i njenih građana, koju je predložio poslanik SBB-a Damir Arnaut.\nDnevnim redom bilo je predviđeno i razmatranje inicijative poslanika Denisa Bećirovića /SDP/, koji od Savjeta ministara traži da u roku od 30 dana u parlamentarnu proceduru dostavi izvještaj o napretku BiH u procesu priključenja NATO, s prijedlogom konkretnih mjera za dinamizaciju aktivnosti BiH na putu ka punopravnom članstvu u NATO.\nNa dnevnom redu nalazila se i deklaracija o kriterijumima za definisanje trase budućeg auto-puta između Beograda i Sarajeva, koju je predložio zamjenik predsjedavajućeg doma Mladen Bosić iz SDS-a.\nPredstavnički dom trebalo je da da saglasnost za ratifikaciju amandmana na ugovor o finansiranju između BiH, Republike Srpske, Evropske investicione banke i preduzeća “Auto-putevi Republike Srpske” zaključen 12. decembra 2013. godine u Sarajevu za projekat auto-put Banjaluka-Doboj, te za još nekoliko sporazuma i ugovora.\nU planu je bilo i davanje saglasnosti za ratifikaciju više protokola, konvencija, amandmana, kao i sporazuma o saradnji BiH i drugih država ili međunarodnih organizacija.\nPo okončanju ove, trebalo je da počne i redovna 54. sjednica na čijem je dnevnom redu i zahtjev Doma naroda za razmatranje Prijedloga zakona o izmjenama i dopunama Izbornog zakona BiH po hitnom postupku.\nKako saznaje ATV, otkazana je i sjednica Savjeta ministara BiH.\nINTERVJU MOMČILO NOVAKOVIĆ: Protiv sam hitne procedure izmjena Izbornog zakona u pokušaju da se neko prevari na brzinu\nPao ruski avion, samo dijete preživjelo


Okončana drama u zgradi Predsedništva Srbije\nPredsedništvo Srbije, 21. maj 2009. Foto: Vesna Anđić\nPedesetšestogodišnji Dragan Marić, koji je jutros nešto pre podneva naoružan sa dve bombe ušao u zgradu Predsedništva Srbije u Beogradu, uhapšen je nakon višečasovnih pregovora sa policijom, a eksplozivne naprave su mu oduzete.\nMarić, koji je 2004. godine 80 dana štrajkovao glađu ispred Skupštine Srbije, pod pretnjom bombama zahtevao je da sa Vladom Srbije potpiše ugovor kojim će mu biti isplaćen novac za oduzete privatne firme.\nNakon petočasovnih pregovora specijalnog policijskog tima sa Draganom Marićem bez žrtava je okončana drama u zgradi Predsedništva Srbije. Razoružan je oko 17 sati posle velike neizvesnosti i angažovanja brojnih policijskih i vojnih specijalaca, i potpune blokade zgrade u kojoj radi predsednik Srbije Boris Tadić.\nPre nego što je oko pola 12 sa bombama upao u Predsedništvo Srbije, Dragan Marić poslao je e-mail na 11.000 adresa sa obaveštenjem šta će uraditi ukoliko se ne udovolji njegovom zahtevu. U zgradu je ušao na sporedni ulaz iz ulice Andrićev venac, gde su ga odmah zadržali vojni specijalci koji obezbeđuju taj objekat i prvog čoveka države.\nMarić je sa jedne bombe po ulasku skinuo osigurač i zapretio da država do 16 sati mora da reši njegov problem oduzete imovine, ili će u suprotnom uslediti eksplozija. Policijski specijalci ubrzo su uspeli da ga nagovore da preda jednu od dve eksplozivne naprave, dok mu je druga oduzeta tek sat vremena nakon što je istekao rok koji je sam postavio.\nNa početku incidenta predsednik Boris Tadić nije bio u zgradi, ali je u Predsedništvo došao u 14.30, oko tri sata nakon početka krize sa bombašem.\nTokom pregovora sa Draganom Marićem u krugu od pedeset metara oko Predsedništva građanima je bilo zabranjeno kretanje, dok su u samoj zgradi situaciju rešavali i nadzirali i pripadnici SAJ-a, policijske Specijalne antiterotristicke jedinice, i Kobri, vojne formacije zadužene za obezbeđenje predsednika Srbije.\nOvaj incident dogodio se samo petnaestak sati nakon što je tokom posete potpredsednika SAD-a Džozefa Bajdena, koja je protekla uz nikada veće mere bezbednosti, u Predsedništvu održana večera sa gostom iz Amerike i najvišim državnim zvaničnicima Srbije.


Reagovanja u Novom Pazaru na rehabilitaciju Dragoljuba Draže Mihailovića: Legalizacija zločina prema Bošnjacima | FOCUS\n« SDA: Ugljaninu prete smrću\nPrivatne džamije projekti mafije »\nReagovanja u Novom Pazaru na rehabilitaciju Dragoljuba Draže Mihailovića: Legalizacija zločina prema Bošnjacima\nOdluka Višeg suda u Beogradu da rehabilituje četničkog komandanta Dragoljuba Dražu Mihailovića, u ovom kraju naišla je na brojne osude političkih partija, nevladinih organizacija i pojedinaca.\nSDA Sandžaka je ocenila da je to „fašistička odluka i legalizacija zločina nad Bošnjacima“ koja je „samo još jedan u nizu dokaza fašističke politike prema bošnjačkom narodu“. Ova partija smatra da odluka o rehabilitaciji Mihailovića „šalje još jednu preteću poruku da će država Srbija nagraditi sve one koji proganjaju, otimaju, muče i ubijaju Bošnjake“.\n– Ovakvom odlukom, ne samo da se vrši sramna revizija istorije i obesmišljava antifašistička borba srpskog, bošnjačkog i drugih naroda u regionu, već se ponovo ubijaju žrtve četničkog pokreta, a donekle opravdavaju zločini nad Bošnjacima iz devedesetih godina, navodi u svom saopštenju Bošnjačka narodna stranka (BNS) i ocenjuje da je odluka „skandalozna, nedopustiva i duboko nepravedna“. U ovoj stranci, koju predvodi narodni poslanik Mujo Muković, smatraju da Mihailovićeva rehabilitacija neće dovesti do nacionalnog pomirenja „već će se stvoriti i produbiti nepremostive podele koje bošnjački narod stavljaju pred takve izazove za koje će u budućnosti morati da nađu odgovore“.\nSandžačka narodna partija na čijem čelu je Mirsad Đerlek ocenjuje da odluka o rehabilitaciji Draže Mihailovića treba da se proglasi ništavnom i odustane od daljeg ponižavanja žrtava Drugog svetskog rata, koji su svoje živote dali za odbranu ove zemlje. Sandžačka demokratska partija osuđuje kao sramnu odluku Višeg suda u Beogradu. ‘’Sudije Višeg suda nisu uzeli u obzir ni činjenicu da se četnička ideologija nije promenila i da je i danas prisutna u na ovim prostorima. Zadojeni Dražinom ideologijom grupa monstruma okićeni četničkim obeležjima masakrirala je nevine ljude u Štrpcima, Srebrenici, Goraždu i mnogim drugim mestima masovnih stradanja civila“, rekao je Husein Memić, predsednik Gradskog odbora SDP. On je dodao „da se sada ljudi sa pravom pitaju, hoće li neko za 50-60 godina rehabilitovati Milana Lukića, Ratka Mladića, Radovana Karadžića i ostale zločince koji na svojim rukama imaju krv hiljada nedužnih ljudi, žena i dece“.\nSudsku odluku o rehabilitaciji komandanta četničkog pokreta u Drugom svetskom ratu najoštrije je osudilo Bošnjačko nacionalno veće (BNV), čiji je predsednik Sulejman Ugljanin. BNV smatra da je ova odluka „skandalozna, sramna i bez presedana“.\n– To je još jedan u nizu dokaza pokušaja prekrajanja istorije, negiranja i legalizacije planski počinjenih masovnih zločina, konstantne genocidne politike prema bošnjačkom narodu na ovim prostorima i ponovno rađanje fašizma u srcu Evrope, navodi se u saopštenju BNV, koje zahteva „osudu i hitnu reakciju međunarodne zajednice“, a od nadležnih organa u Srbiji „da prestanu sa falsifikovanje istorije i ponište ovu sramnu odluku“.\nOdluku o rehabilitaciji Mihailovića osudile su i nevladine organizacije – Sandžački odbor za zaštitu ljudskih prava i Sandžački intelektualni krug (SIK). One su pozvale demokratske institucije u Srbiji „da pokrenu postupak pred Međunarodnim sudom pravde u Strazburu kako bi se ova sramotna odluka derogirala“\n– Smatramo da je to jedini put koji bi omogućio dalji razvitak demokratskih institucija u Srbiji, pomirenje među građanima različitih nacionalnosti, među samim podeljenim Srbima, kao i pomirenje među narodima u čitavom regionu, kaže se u zajedničkom saopštenju ove dve nevladine organizacije.\nGrafiti kao odgovor\nIstog dna kada je objavljena odluka Višeg suda u Beogradu kao odgovor na fasadama u Novom Pazaru pojavili su se grafiti „Aćif-efendija komandant“. Aćif (Bljuta) Hadžiahmetović – Aćif-efendija za vreme Drugog svetskog rata bio je predsednik opštine Novi Pazar. Zbog saradnje sa okupatorom, kao državni neprijatelj streljan je 21. januara 1945. godine u novopazarskom naselju Hadžet.\nJedan deo Bošnjaka i bošnjačkih institucija smatra ga nacionalnim herojem, jer je odbranio grad od četnika, a drugi ga smatraju ratnim zločincem zbog stradanja Srba, Jevreja i Bošnjaka. Bošnjačko nacionalno veće (BNV) pred ovdašnjim Višim sudom pokrenulo je postupak rehabilitacije, a u avgustu 2012. BNV mu je u centru Novog Pazara postavilo spomen ploču. Postavljanje te spomen ploče izazvalo je brojne komentare i negodovanja, a nadležna ministarstva su naložila da se tabla ukloni. Za uklanjanje table na lokalu svi su bili nenadležni.\nPredsednik Stranke demokratske akcije Sandžaka i Bošnjačkog nacionalnog veća Sulejman Ugljanin izjavio je da će onaj ko odluči da skloni tablu Aćif-efendiji u Novom Pazaru snositi odgovornost. „Ne možemo praviti paralelu između Draže Mihailovića koji je planirao i sproveo zločin i nekog ko je sprečio četnike da upadnu i sprovedu zločin“, rekao je Ugljanin za B92.\nOvaj unos je objavljen 22. Maja 2015., 11:05 i pohranjen je kao .. Sve odgovore na ovaj unos možete pratiti pomoću RSS 2.0. Možete preskočiti na kraj i ostaviti komentar. Pinganje trenutno nije dozvoljeno.


Solarne ćelije od drveta koje se mogu reciklirati - Gradjevinarstvo.rs\nNaučnici Centra za organsku fotoniku i elektroniku (COPE), Instituta za tehnologiju u Džordžiji, u saradnji sa Univerzitetom Perdju, uspeli su da razviju novu vrstu efikasnih solarnih ćelija.\nOsnovna razlika, u poređenju sa do sada korišćenim tehnologijama je organsko poreklo ćelija, što u krajnjoj liniji omogućava njihovu reciklažu. Podloga za solarne ćelije se izrađuje od drveta, ali se mogu koristiti i tkiva manjih biljaka. Da bi se postiglo da solarne ćelije budu brzo reciklirane u vodi, na sobnoj temperaturi, izrađuju se na podlozi od celuloznih nanokristala (CNC).\nIako je konačna verzija još uvek daleko, veruje se da će po prvi put biti razvijena tehnologija koja omogućava potpunu reciklažu proizvoda nakon korišćenja. Prema tvrdnjama naučnika uposlenih na ovom projektu, do sada su uglavnom korišćene podloge od stakla, plastike i naftnim derivata, a sada se po prvi put solarne ćelije izrađuju na organskoj osnovi.\nProjektom je rukovodio profesor Bernard Kipelen, koji naglašava da je neophodan uslov bio da se izrade solarne ćelije koje se mogu reciklirati. U suprotnom, rešavanjem problema zavisnosti od fosilnih goriva, stvara se problem tehnologije koja na kraju svog “životnog ciklusa” nije razgradiva i pogodna za reciklažu.\nCNC podloga (od celuloznih kristala) na kojoj je izrađena ova solarna ćelija, ima osobinu provođenja svetlosti (poput lišća na drveću), čime se omogućava da svetlost prvo prodre u unutrašnjost ćelije, da bi tek nakon toga bila apsorbovana od strane tankog sloja poluprovodnika koji je takođe organskog porekla.\nIako trenutna efikasnost ovih solarnih ćelija na drvenoj osnovi nije impresivna (2,7%), naučnici tvrde da je to ipak veliki pomak na polju razvoja ćelija na organskoj podlozi. Uz podnošenje privremenog patenta na proizvod, naredni korak naučnika iz Džordžije je dostizanje nivoa efikasnosti preko 10%, koji inače ostvaruju ćelije izrađene na osnovama od stakla i naftnih derivata.


November 27, 2018 | Webherald.rs\nTENZIJE ESKALIRAJU: Rusija na Krim dovlači raketne sisteme Bal (VIDEO)\nNa auto-putu koji povezuje gradove Kerč i Sevastopolj na Krimu snimljen je vojni konvoj u kojem se nalaze obalski raketni kompleksi „Bal“, prenosi ruska televizija „Zvezda“. Na Raptlijevom snimku se vidi kako se kolona vojnih vozila, u pratnji policije, kreće iz Kreča ka Sevastopolju. Zasad se po ovom pitanju još uvek niko od ruskih zvaničnika nije oglasio. „Bal“ … Read moreTENZIJE ESKALIRAJU: Rusija na Krim dovlači raketne sisteme Bal (VIDEO)\nMinistar odbrane Austrije Mario Kunasek isključio je mogućnost učešća njegove zemlje u evropskoj vojsci, kakvu predlažu Francuska i Nemačka. “Za Austriju, kao neutralne zemlju, zajednička vojska nije tema”, poručio je Kunasek agenciji APA, ističući da Austrija sigurno nije spremna da odustane od svoje suverenosti. On je objasnio je da će parlament uvek odlučivati o učešću … Read moreNEĆE DA GINU ZA EVROKRATE: Beč zvanično odbio formiranje vojske EU, još jedan poraz Merkelove!\nSrbija je zainteresovana da se saradnja sa Egiptom definiše na svim poljima i da dve zemlje imaju bolju političku kordinaciju koja podrazumeva i međusobnu podršku u međunarodim organizacijama, izjavio je večeras šef diplomatije Ivica Dačić nakon sastanka sa egipatskim kolegom Samerhom Šukrijem. Dačić je zahvalio Egiptu na podršci i uzdržanom stavu pri glasanju o članstvu … Read moreZAMRZNUTO PRIZNANJE: Egipat će ignorisati odnose sa Kosovom i glasati protiv u UN! (VIDEO)\nEgipat je sve bliže odluci da povuče priznavanje nezavisnosti Kosova, a konačan dogovor o tome mogao bi da bude postignut, tokom posete Beogradu šefa diplomatije te države Sameha Šukrija, pišu Večernje novosti. Kako prenosi list, diplomatska borba Srbije da Kairo bude 11. na spisku onih koji su u poslednjih godinu dana uskratili podršku Prištini traje … Read moreSTEŽE SE OMČA OKO TAČIJA: Egipat povlači priznanje Kosova?!\nKosovska vlada mora odmah da povuče odluke o podizanju taksi na robu iz Srbije i BiH – poručuju iz EU. Portparolka EU Maja Kocijančič je povodom ostavki gradonačelnika četriri srpske opštine na severa KiM poručila još jednom da kosovska vlada mora odmah da povuče odluke o podizanju taksi na robu iz Srbije i BiH. Ona je takve mere … Read moreEU SPUSTILA PRIŠTINU: Vi ste provokatori koji vređaju!\nProtesti u Francuskoj počeli su pre tačno 10 dana, u svom najvećem maršu okupili su 280.000 građana, koji su širom zemlje protestvovali nezadovoljni politikama pro-EU vlasti Emanuela Makrona. Nakon odluke Emanuela Makrona da podigne takse na gorivo čime je direktno skočila cena benzina i dizela, fenomen “žutih prsluka” zgrabio je pažnju Evrope. Protesti su zahvatili … Read moreNEREDI KAKVE EU NIJE VIDELA: Šteta u Parizu 1.7 miliona, 280 hiljada ljudi marširalo ulicama! (VIDEO)\nNa sednici skupštine severne Kosovske Mitrovice, na kojoj je gradonačelnik Goran Rakić podneo ostavku, potpisana je i deklaracija kojom se prekida svaka komunikacija sa vlastima u Prištini. Kako je saopšteno na konferenciji za medije, nakon završetka vanredne sednice, u deklaraciji su u četiri tačke navedeni razlozi odluke o napuštanju funkcija i svake komunikacije s vlastima … Read moreSRBI IZLAZE IZ INSTITUCIJA? Gradonačelnik Mitrovice podneo ostavku, prekid svake komunikacije sa Prištinom!\nBSK će narednu godišnjicu slaviti kao Vojska Kosova – rekao je Tači Predsednik Kosova Hašim Tači izjavio je danas, povodom Dana Bezbednosnih snaga Kosova (BSK), da će BSK narednu godišnjicu slaviti kao Vojska Kosova. – Vojska Kosova, najmladja na svetu, koja će doprinositi miru i bezbednosti i van Kosova, uskoro će postati realnost – napisao je Tači na Fejsbuku. … Read moreMORBIDNA ČESTITKA: Hašim Tači uputio čestitku godišnjice kolegama teroristima iz OVK\nTEŠKO PONIŽAVANJE: KFOR preko Fejsbuka obavestio Srbiju da su počele vojne aktivnosti na Severu Kosova! (FOTO)\nPortparol KFOR Vinćenco Graso poručio je da su vežbe najavljene za naredne dane na severu Kosova, već otpočele. Javnost u Srbiji je za početak vežbi saznala preko Fejsbuk naloga KFOR-a. On je dodao da tu nema nikakve vojne aktivnosti, već da je cilj da Kfor da bude “vidljiviji”. Vežbe su već u toku, ali to … Read moreTEŠKO PONIŽAVANJE: KFOR preko Fejsbuka obavestio Srbiju da su počele vojne aktivnosti na Severu Kosova! (FOTO)\nDonald Tramp tvrdi da dogovor koji je Tereza Mej postigla sa liderima Evropske Unije ugrožava trgovinske odnose Velike Britanije i SAD. Američki predsednik je rekao novinarima da dogovor o povlačenju „mnogo više odgovara Evropskoj uniji“ i može da spreči Veliku Britaniju da ostvari trgovinu sa Sjedinjenim državama. Britanska vlada insistira da će Velika Britanija moći … Read moreBITKA ZA BRITANIJU: Sukob Amerike i EU predvođene Nemačkom, kako će se završiti Bregzit?


Jevtić: Manjina šalje poruku da Srbi nisu dobrodošli | N1 Srbija\nJevtić: Radikalne grupe poručuju da Srbi nisu dobrodošli\n31.08.2016. |09.35 |\nProtest Albanaca u selu Mušutište zbog dolaska raseljenih Srbi na liturgiju prerastao je u incident. Ministar za povratak u kosovskoj vladi Dalibor Jevtić kaže da je to poruka da Srbi nisu dobrodošli, ali da je to poruka od grupe radikalnih Albanaca, i da veruje da to nije većinsko mišljenje.\nU selu Mušutište kod Suve Reke došlo je do sukoba kosovske specijalne policije ROSU i oko 200 meštana Albanaca koji protestuju zbog dolaska raseljenih Srba. U sukobu je povređeno nekoliko policajaca i meštana, a oko 20 je privedeno.\nAmbasada SAD u Prištini osudila je nasilje na protestu Albanaca u Mušutištu kod Suve Reke i pozvala sve kosovske političke lidere da učine isto.\nKako Jevtić kaže, oni su imali uveravanja od kosovske policije da će raseljenim Srbima biti obezbeđen prolaz, iako je bilo najavljenih protesta.\n"Dobijali smo informacije da će ti protesti biti mirni i da neće biti na lokaciji gde raseljeni treba da prođu. Ali kada smo se uputili ka Mušutištu nas je policija zaustavila i rekla da je put blokiran, i da oni pokušavaju da "rasteraju tu malu grupicu". Ispostavila se da je to bila veća grupa ljudi koja je držala put u blokadi", objasio je Jevtić.\n"To nije mišljenje većine"\nJevtić je rekao da je to poruka ne samo da se Srbi ne vraćaju na Kosovo, nego da generalno nisu dobrodošli.\n"On dolazi od grupe radikalnih Albanaca, i ne želim da verujem da je to mišljenje većine. Jeste zabrinjavajuće i slike koje smo mogli da vidimo toga dana su slike koje su dolazile iz pređašnjih vremena. Mi smo čekajući da odemo u Mušutište bili i verbalno napadani od Albanaca koji su prolazili, pa su napali i nekoliko policijskih službenika koji su nas tu obezbeđivali", kaže Jevtić.\n"Situacija na Kosovu je napeta i postoji grupa nacionalista koji pokušavaju nasiljem da implementiraju neke svoje stavove", kaže Jevtić.\nDodaje da misli da je bilo propusta u smislu operativnog plana policije Kosova.\n"Ima indicije da taj posao nije odrađen kako treba, ali ne želim da verujem u teorije zavere da je to bilo dogovoreno. Ne ide u prilog policije Kosova, a i ne treba da dolazimo u situaciju da se jednim takvim delovanjem policije implementira ono što se zove vladavina prava i zakona", kaže Jevtić.\nPotrebno je da se u društvu radi na promeni mišljenja većinskog stanovništva.\n"Mislim da treba da radimo zajednički na promeni ovakvog stanja u društvu. Na tome moramo da insistiramo. 17 godina nakon raseljeništva nemogućnost ne samo povratka, nego organizacije posete na nekoliko sati, je nešto što je nedopustivo u 21. veku u srcu Evrope", kaže Jevtić.\nOn dodaje da napadi koji su se dešava u proteklom periodu govore o napetosti koja vlada na Kosovu.\n"Igra se na kartu nacionalnih osećanja"\nVlada Kosova osudila je incident rečima “da poštuje pravo svih građana na miran protest i da su zahtevi za kažnjavanje ratnih zločinaca legitimni, ali i da svaki stanovnik Kosova, bez obzira na etničku pripadnost, ima pravo da se vrati na svoju imovinu”.\nMeštani sela kod Suve Reke pre nekoliko dana su istakli bilbord s fotografijama stradalih Albanaca u prošlom ratu, kao i fotografije porušenih kuća. Na bilbordu je pisalo "Ovo su Srbi ostavili iza sebe kada su odlazili iz Mušutišta 1999".\n"Način na koji se razmišlja od strane pojedinaca i grupa je da jedino nasiljem mogu da spreče ono što je demokratsko. Umesto vladavinu prava imamo na delu vladavinu nasilja", kaže Jevtić.\n"Imamo indicija da proteste organizuju ljudi koji su uzurpirali srpska imanja u ovom selu, igra se na kartu nacionalnih osećanja, igra se na ono što jesu bila ratna dešavanja. U ratu nikada jedna strana nije samo oštećena, uglavnom su to obe strane. Ako postoje neki zločinci oni treba da odgovaraju, ali ne treba ulica da bude mesto gde će se donositi bilo kakve presude", rekao je Jevtić.\nJevtić dodaje insititucije treba da daju odgovor na pitanje ko je činio te zločine.\nDodaje da je potrebna odlučnija reakcija predstavnika vlade Kosova oko formiranje Zajednice srpskih opština.\nČlanovi udruženja i porodice nestalih Srba i drugih nealbanaca na Kosovu obeležili su protestom Međunarodni dan nestalih lica. Oni su protestvovali na Trgu oslobodilaca u Gračanici noseći transparente sa fotografijama nestalih srodnika.\n"Bez zajedničkog rada, pune razmene svih informacija, mi nećemo moci pozitivno da rešimo problem, nego ćemo svakog 30. avgusta reći da ima određeni broj nestalih, a mislim da to ne bi trabalo da govorimo na sam dan nestalih", rekao je Jevtić.\ndalibor jevtić Kosovo protest eng Suva Reka\nA sta je sa Srpskim radikalnim grupama.\nOptimistični Pesimizam - o Trošku Njihovih poreskih obveznika, a?\nJevticu,ti si ministar,na zalost bez uticaja u svojoj zajednici i izabran onako kako si izabran,ali treba da znas da je to ipak misljenje vecine ili to ne smes da kazes?Bice da ne znas.


Emigranti iz Afrike su spas za ekonomiju Srbije : Nadlanu.com\nEmigranti iz Afrike su spas za ekonomiju Srbije\nObjavljeno 13. avg 2014. / 09:16:28\nDemografi godinama upozoravaju na to da je u Srbiji sve manje Srba i da ćemo za koju deceniju postati manjina u svojoj zemlji. To odavno nije tajna, ali kako podaci pokazuju nismo se mnogo ni potresli zbog ovog podatka – i dalje imamo visok mortalitet i nizak nantalitet, a naše stanovništvo prosečno ima 43 godine.\nOno što dolazi nakon podatka da nas je sve manje, jeste pitanje – ko će naseljavati Srbiju? I kako ćemo s obzirom na rastući broj penzionera uspeti ekonomski da preživimo?\nPrema rečima Ivana Marinkovića, istraživača u Centru za demografska istraživanja Instituta društvenih nauka Srbiju će u narednom periodu naseljavati afričko stanovništvo i vrlo je moguće da će se oni dugo zadržati u Srbiji.\n"Jedina izvesna situacija je imigracija stanovništva. Afrički kontinent doživljava bum, a nije dovoljno razvijena da prehrani stanovništvo, a kako je Evropa najbliža, očekuje se veliki priliv tog stanovništva na naš kontinet", objašnjava Marković.\nPrema njegovim rečima iako će emigranti iz Afrike prvo naseljavati pre svega zapadne zemlje, one čije su kolonije bili vekovima u jedno trenutku "ni te države neće moći više da ih prime i počeće da se šire istočnim delom Evrope", kao i da će da će Srbija svakako biti jedna od zemalja u kojima će ovo stanovništvo potražiti novi dom.\nIako na prvi mah zvuči nerealno, prema Markovićevim rečima postoji velika mogućnost da će nam upravo priliv ovog stanovništva omogućiti da stanemo na noge – ekonomski. Naime, kako će se narednih godina broj penzionera enormno povećati, Srbiji će biti neophodna radna snaga.


Tragedija u Turskoj: Lavina ubila najmanje 30 ljudi (video)\nM. P. 5. februara 2020. 16:37\nU dve lavine na istoku Turske poginula je 31 osoba. Oko 300 pripadnika hitne službe pozvano je da izađe na put u blizini grada Bečesehira, koji je okružen planinama i nalazi se u provinciji Van, koja se graniči sa Iranom.\nOni su pozvani nakon lavine u kojoj je sinoć poginulo pet osoba, preneo je AP. Danas oko podneva druga lavina obrušila se na spasioce, a kako su naveli zvaničnici — iz snega na strmoj padini izvučeno je 26 beživotnih tela spasilaca. U lavini su povređene još 53 osobe.\nGuverner provincije Van Mehmet Emin Bilmez rekao je da je među poginulima osam vojnih policajaca, tri pripadnika seoske straže, tri vatrogasca i devet dobrovoljaca.\n„Timovi za hitne slučajeve tragaju za drugim kolegama koje su možda još zatrpani pod snegom“, rekao je Bilmez.\nOko 30 radnika za hitne slučajeve je ili spaseno ili su uspeli sami da se izvuku iz snega i svi su hospitalizovani, saopštilo Ministarstvo unutrašnjih poslova. Za sada nema informacija u kakvom su stanju.


* Nejednakost, svet rada, veštine i doživotno učenje - teme su drugog dela 109. zasedanja Međunarodne organizacije rada (MOR) koje protiče od 25. novembra do 11. decembra\nSocijalno-ekonomska nejednakost je pitanje koje je u središtu mandata Međunarodne organizacije rada od njenog osnivanja 1919. godine, navedeno je u najavi drugog dela 109. Konferencije MOR objavljenoj na sajtu ove planetarne organizacije sa sedištem u Ženevi. Glavne tačke dnevnog reda su dve opšte diskusije, jedna o nejednakostima i svetu rada i druga o veštinama i doživotnom učenju.\nPlanirana je samo jedna plenarna sednica konferencije, u subotu 11. decembra, na kojoj će biti razmatrani izveštaji radnih grupa i odbora i formalno zatvorena 109. sednica. U informaciji se podseća da je prvi deo ovogodišnje konferencije MOR završen 19. juna (vidi fotografiju) usvajanjem “Globalnog poziva na akciju za oporavak usredsređen na čoveka” koji je obavezao države da rade na ekonomskom i društvenom oporavku od krize izazvane pandemijom.\nOporavak treba da bude potpuno inkluzivan, održiv i otporan, “zasnovan na politici koja daje prioritet stvaranju uslova za pristojan rad za sve i rešavanju nejednakosti”. Globalni poziv na akciju navodi “konkretne mere za promovisanje kvalitetnog zapošljavanja i ekonomskog razvoja, zaštite radnika, univerzalne socijalne zaštite i socijalnog dijaloga”. Nacionalna akcija, prema Globalnom pozivu, obuhvata “mere koje treba da preduzmu nacionalne vlade i njihovi socijalni partneri poslodavci i sindikati, kako bi se postigao inkluzivan oporavak sa kvalitetnim radnim mestima, koji značajno unapređuje radničku i socijalnu zaštitu i podržava održiva preduzeća”.\nMOR formuliše međunarodne standarde rada u formatu konvencija i preporuka koje postavljaju minimalne standarde radnog prava: slobodu udruživanja, pravo na organizovanje, kolektivno pregovaranje, ukidanje prinudnog rada, jednake šanse i jednaki tretman, i druge standarde u vezi rada. Takođe, MOR promoviše razvijanje nezavisnih radničkih organizacija i udruženja poslodavaca.\nViše iz ove kategorije « Saopštenje Ujedinjenih granskih sindikata Nezavisnost\tUGS Nezavisnost: Anketa o radnom zakonodavstvu u Srbiji »


Vesti online / Srpski informativni portal / Dragan Kalinić isključen iz SDS-a\nDragan Kalinić isključen iz SDS-a\nNekada jedan od najuticajnijih ljudi u RS: Dragan Kalinić\nZahtev za Kalinićevo isključenje podnela je njegova izborna baza, Istočno Sarajevo, što je Predsedništvo stranke jednoglasno prihvatilo, a Kalinićeva žalba Glavnom odboru je odbijena i on je isključen iz stranke na čijem čelu je bio od 1998-2004. godine.\nZa Kalinićevo isključenje iz SDS glasala su 42 člana Glavnog odbora, 23 je bilo protiv, a pet uzdržanih.\nU zahtevu za isključenje Kalinića iz stranke je navedeno da je on u prethodnom periodu "rovario unutar stranke i podrivao njeno jedinstvo", što je ocenjeno štetnim po stranku pred opšte oktobarske izbore.\nKomentarišući isključenje, predsednik SDS Mladen Bosić je rekao da je do ove odluke moralo doći, jer je, kako je rekao, bilo očigledno da je došlo do paralelnog rada i unutarstranačke podele i podrivanja.\n"Mi smo sve učinili da stranka sačuva jedinstvo. Imali smo iskustvo u prethodnih nekoliko godina da se periodično ponavlja ista priča iz iste kuhinje onih istih ljudi koji smatraju da zbog nečega imaju pravo da donose odluke u ime stranke, iako ne žive ovde i nemaju nikakve veze sa stvarnim stranačkim životom", rekao je Bosić.\nBosić kaže da ovim nije narušeno jedinstvo stranke, navodeći da se i danas pokazalo da je SDS demokratska stranka i da to nije ničije privatno vlasništvo.\nKalinić: Ovakav SDS ne može da pobedi Dodika\nU prvoj izjavi po isključenju, Kalinić je izjavio novinarima da ne prihvata stav da je remetilački i rušilacki faktor u SDS.\nOn je najavio da će u narednim danima i mesecima razmišljati o mogućim oblicima svog daljeg političkog angažovanja u RS, jer smatra da je "za Srpsku, kao i mnogi zaslužni ljudi dao mnogo toga".\nKalinić je rekao da je čudno to što je isključen iz SDS-a nakon što ga je pomilovao visoki predstavnik u BiH.\nVisoki predstavnik u BiH Valentin Incko u septembru je doneo odluku kojom je omogućio ponovni politički angažman Kaliniću i još trojici funkcionera SDS-a. Njih je u leto 2004. godine, zajedno sa još oko 60 funkcionera SDS, smenio tadašnji visoki predstavnik Pedi Ešdaun, optužujući ih za kršenje Dejtonskog sporazuma i pružanje podrške haškim beguncima.\nKalinić je ocenio da uprkos rezultatu u Bileći, Mladen Bosić i, kako je rekao, ekipa oko njega ne mogu da naprave dobar rezultat na predstojećim opštinskim izborima.\n"Takav SDS ni u zajedničkoj koaliciji neće moći pobediti (predsednika SNSD-a Milorada) Dodika", zaključio je Kalinić.


Čadež: Nemačka najveći privredni partner Srbije\nM. D. 11. jula 2015. 08:00\nNemačka je od 2000. godine do danas uložila u Srbiju 1,6 milijardi evra i jedan je od najvažnijih privrednih partnera naše zemlje, izjavio je danas predsednik Privredne komore Srbije Marko Čadež.\nOn je istakao da se Nemačka nalazi u vrhu liste privrednih partnera Srbije, ona je najveći bilateralni donator naše zemlje i jedan od najvećih stranih investitor.\nČadež je naglasio da Nemačka zauzima drugo mesto kao trgovinski partner naše zemlje, dugo je bila na prvom a često se na vrhu liste smenjuje sa Italijom.\nPrema njegovim rečima, ono što posebno karakteriše investicije iz Nemačke je da ulažu u proizvodnju, značajno doprinose izvozu iz Srbije i dolaze da ostanu na našem tržistu.\nOn je istakao da mnogi nemački investitori poslednjih meseci sve više proširuju svoje pogone. „Imamo najavu da će biti potpisan ugovor sa firmom Kontinental koja će proširiti svoje pogone u Subotici i koja će praktično sve proizvode koje ovde proizvodi za BMV i Auti izvoziti u Nemačku“, rekao je Čadež.\nJoš dve žrtve koronavirusa u Srbiji, ukupno 10 preminulih\nNovi bilans za Srbiju: Ukupno 659 obolelih, 131 za poslednja 24 časa\nU Srbiji još 71 zaraženih koronavirusom, ukupno 528\nU Srbiji još 73 novoobolelih, ukupno 457 zaraženih, treća žrtva za 24…\nOn je podsetio i da je nedavno proširena proizvodnja firme Hemofarm koja je u vlasništvu kompanije Štada. „Ne samo da su došli ovde i zapošljavaju više od 25.000 ljudi u Srbiji, već konstantno šire svoje proizvodne pogone i otvaraju nova radna mesta“, objasnio je Čadež gostujući na RTS.\nPrema njegovom mišljenju potencijali za nastavak privredne saradnje i nova ulaganja postoje u prehrambenoj industriji, IT sektoru, turizmu kao i u modnoj idnustriji.\nPre godinu dana osnovan je forum Srbija-Nemačka koji je doprineo jačanju privredne saradnje i Nemačka je locirala Srbiju kao zemlju partnera. „Ako vidite koliko nemačke kompanije zapošljavaju ljudi i koliko postoji kooperacija izmedu tih kompanija i srpskih preduzeća koja za njih proizvode, to dovoljno govori da Srbija i Nemačka imaju strateške privredne veze“, kaže Čadež.\nOn je rekao da je taj forum doprineo da se u Nemackoj pročuje šta se u Srbiji promenilo šta je u Srbiji drugačije a isto tako da se kod nas malo promeni slika o tome šta je Nemačka i koji je nemački interes da bude u Srbiji prisutna.


Elit inox Talas X100 KS prohromski kombinovani bojler | ePonuda.com\nElit inox Talas X100 KS prohromski kombinovani bojler cene\ncena 42.546,00 din\nEPonuda nije internet prodavnica već Vam omogućava da brzo i lako nađete Elit inox Talas X100 KS prohromski kombinovani bojler po najjeftinijoj ceni. Naš cilj je da kupci budu što bolje informisani o ponudi Elit inox Talas X100 KS prohromski kombinovani bojler na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Elit Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Elit inox Talas X100 KS prohromski kombinovani bojler sa PRODAVCEM. EPonuda ne može da garantuje potpunu tačnost specifikacije i slika za Elit inox Talas X100 KS prohromski kombinovani bojler. Pre kupovine, podatke za Elit inox Talas X100 KS prohromski kombinovani bojler proverite na sajtu PROIZVOĐAČA.


Kaka ipak neće zaigrati u decembru :: Kladionica.eu\n01. 12. 2010, 18:24 - Sport\nNo, Kaka se i dalje oporavlja od operacije lijevog koljena i ove sedmice je dobijena potvrda da sigurno neće zaigrati u decembru, čemu su se najoptimističniji ljudi u Realu nadali.\n"Real će dobiti najveće pojačanje u januaru od svih klubova u Evropi. Dobit ćemo natrag Kaku, a tako dobrog nogometaša sigurno u tom mjesecu niko neće kupiti", govorio je nedavno trener Reala Jose Mourinho.\nKaka ove sezone nije odigrao ni minute za Real, a bolove s kojim je nastupao i tokom Svjetskog prvenstva na jugu Afrike je riješio operacijom. Sada je spreman za novo razdoblje rehabilitacije, i to u rodnom Brazilu, a Realu se javlja na raspolaganje u nastavku sezone, tokom januara.\n"Sve u pogledu Kake ide očekivanom brzinom. Dobro se oporavlja i nadamo se da do povratka na teren neće biti nikakvih komplikacija", izvijestili su iz madridskog kluba.


U aprilu 339 firmi nastavilo rad, vratilo se 34.884 radnika\nTokom meseca aprila 339 kompanija, koje su u prethodnom periodu ili potpuno obustavile proizvodnju ili je značajno smanjile, normalizovalo je rad u potpunosti, dok se sa odsustva u njih vratilo 34.884 zaposlenih, kaže predsednik Privredne komore Srbije Marko Čadež. Kada je reč o preduzetnicima, dve trećine svih preduzetnika u Srbiji, što je gotovo 200.000, sada je na svojim radnim mestima.\n„Aprilski talas ponovnog pokretanja kompanija koje su u prethodnom periodu ili potpuno obustavile proizvodnju ili značajno smanjile proizvodnju vidno se oseća - 339 kompanija je normalizovalo rad u potpunosti. Sa odsustva na posao se vratilo se 34.884 radnika u te kompanije“, kaže Čadež za Tanjug.\nDve trećine preduzetnika, njih oko 200.000, sada radi a to se vidi i iz podataka Poreske uprave, na osnovu prihoda koji se evidentiraju na dnevnom nivou. Samo u toku jednog dana (28. aprila) 10.000 radnika vraćeno je u proizvodnju, najviše u kompanije metalske i elektro industrije.\n„To ima veze i sa oživljavanjem privrede u evopskim zemljama, pogotovo nemačkih velikih automobilskih proizvođača koji ovde imaju svoje dobavljače“, objašnjava predsednik PKS i dodaje da nije reč samo o automobilskom sektoru, već i o proizvodnji različitih mašina, specijalnih alata...\nZanimljivo je, ukazuje Čadež, da je od 6. marta, kada je prvi slučaj novog korona virusa registrovan u Srbiji, oko 70 kompanija zaposlilo više od 400 novih radnika. Nije reč o velikom broju firmi, dodaje Čadež, ali taj podatak ipak govori da su kompanije našle „svoj put“ ka tržištu i da su se neke od njih preusmerile na proizvodnju drugačijih proizvoda za kojima sada postoji potreba, kao što su zaštitne maske i oprema ili dezinfekciona sredstva. „Naša privreda je pokazala da je veoma fleksibilna“, istakao je Čadež.\nPodseća u tom smislu da je PKS inicirala izmene uredbe o zabrani izvoza zaštitnih tekstilnih maski, što je Vlada Srbije i usvojila, pa tekstilna industrija može da izvozi ove maske za kojima u svetu postoji velika tražnja. „Vidimo koliko su firme same u kratkom roku bile sposobne da prilagode proizvodnju zahtevima tržišta i novonastaloj situaciji“, objašnjava Čadež.\nPrivredna komora Srbije, kaže Čadež, kompanijama iz svih sektora u ovim vanrednim okolnostima pomaže 24 sata dnevno, sedam dana u nedelji, u organizaciji prozvodnje, nabavci sirovina, snabdevanju domaćeg tržišta, transportu robe preko granice...\nNa pomoć mogu da računaju, dodaje, i u prilagodavanju propisa poslovanju u novim okolnostima, efikasnijoj primeni mera državne podrške, otklanjanju barijera sa kojima se suočavaju u svakodnevnom radu, omogućavanju da ponovo krene izvoz proizvoda kojih ima dovoljno za domaće potrebe, a kako bi se obezbedio preko potreban devizni priliv.\nKako je istakao, možda zvuči „neverovatno u ovim okolnostima“ ali iz podataka se takođe može zaključiti da postoje oni koji su se odlučili i da pokrenu spostveni biznis. „Od 6. marta, kada je otkriven prvi slučaj zaraze korona virusom, zaključno sa prošlom nedeljom, registrovano je oko 1.000 novih kompanija i oko 1.600 novih preduzetnika, najviše iz IT industrije. Trećina novoosnovanih kompanija su iz oblasti kompjuterskog programiranja“, navodi Čadež.\nTo pokazuje, kako je rekao, da građani imaju dobre ideje, pogotovo kada je reč o IT sektoru, i da su shvatili da će aktuelna situacija u svetu i kod nas, promeniti navike i način na koji kupujemo, putujemo, poslujemo. „Sve navike koje smo imali ranije biće prilagođene novim okolnostima. I digitalizacija i rešenja koja mogu da ponude IT kompanije jesu ključne za svaki biznis, bila to pekara ili veliko proizvodno preduzeće“, poručio je Čadež.\nPovodom projekcije Svetske banke (SB) da će Srbija u ovoj godini imati pad BDP-a od 2,5%, predsednik PKS ocenio je da je u pitanju ipak „dobar signal“, kada se to uporedi sa prognozama za najrazvijenije zemalje poput Nemačke, Austrije, Italije...\nKaže da je učestvovao na onlajn sednici predsedništva Evrokomore, koju čine sve privredne komore EU ali i Zapadnog Balkana i Srbije, i da su predsednici Privredne komore Nemačke, zatim Austije, Poljske, Italije, Francuske, rekli da očekuju pad njihovih privreda od –7% pa do –15% BDP-a.\n„Kada poredimo sa najrazvijenijim ekonomijama unutar, na primer Evropske unije, zaista ćete videti drastičnu razliku. Kada se u tom kontestu sagleda pozicija Srbije, ocena Svetske banke o padu BDP-a Srbije u ovoj godini od 2,5%, jeste dobar signal za početak“, rekao je Čadež. Prognoza Svetske banke, prema njegovim rečima, znači da u narednoj godini srpska privreda može da očekuje i dobar rast. Mora se priznati činjenica, kaže Čadež, da je Srbija aktuelnu krizu dočekala, kako je rekao, možda i spremnija nego druge zemlje i ekonomije. To je, po njegovim rečima, rezultat i stabilnih javnih finansija, činjenice da je javni dug sada ispod 50%, da postoji suficit u budžetu države i da se radi na mnogo infrastrukturnih projekata koji vuku privredu.


Priznanja iz Fondacije Dragica Nikolić za uspešne mlade Zaječarce (FOTO) | Za media\nPriznanja iz Fondacije Dragica Nikolić za uspešne mlade Zaječarce (FOTO)\nZaječarci Petar Račić i Jakov Milutinović dobitnici su pohvalnica i laptop računara iz Fondacije "Dragica Nikolić" među 150 učenika završnih razreda osnovnih i srednjih škola u Srbiji.\nPetar Račić koji je završio OŠ "Desanka Maksimović" i OMŠ "Stevan Mokranjac" u Zaječaru, nagrađen je za izuzetne uspehe i pokazano znanje na takmičenjima iz muzičke kulture, dok je njegov stariji sugrađanin Jakov Milutinović, priznanje primio takođe za muzičke uspehe u Srednjoj muzičkoj školi u Nišu. Ovi uspešni mladi Zaječarci su od jeseni na školovanju u Beogradu; Petar na Vazduhoplovnoj akademiji, a Jakov na Akademiji muzičke umetnosti, odsek dirigovanje.\nPriznanja Fondacije "Dragica Nikolić", nagrađenim učenicima, uručena su u Palati Srbije, a pre toga svi su imali organizovano razgledanje naše prestonice otvorenim autobusom, druženje i zajednički ručak.


Objavljeno četvrtak, 26 mart 2015 08:07\nRadnici bjelopoljske fabrike mineralne vode Bjelasica Rada prihvatili su plan uprave o isplati zaostalih zarada i zamrzli protestna okupljanja ispred fabrike do ponedjeljka.\nSindikalni predstavnik Miraš Joksimović je kazao da su radnici to odlučili tek juče, a ne prošle sedmice kako je to medijima saopšteno iz Eurofonda.\n"Član Odbora direktora Marko Bartanjoli kazao je da je njihova ponuda, u zavisnosti od dogovora sa Poreskom upravom, da nam isplate jednu bruto ili jednu neto platu i da se krene sa proizvodnjom od početka aprila. A onda, da nam isplate još jednu platu. Mi na to pristajemo a ako ne ispune obećanje ponovo ćemo protestovati od ponedjeljka”, citirao je Portal Vijesti izjavu Joksimovića.\nOn je istakao da očekuje zasjedanje Socijalnog savjeta i pomoć u rješavanju zahtjeva radnika, dok je Bogdan Krgović - sindikalni opštinski povjerenik, kazao je da je neshvatljivo da jedina fabrike te vrste ne radi.\n"Zato pozivam sve institucije društva da riješe zahtjeve ovih 60-ak radnika, odnosno da im se isplate zarade, poveže staž i počne proizvodnja“, kazao je Krgović i dodao da sadašnji vlasnik treba, ukoliko nije sam u stanju, da prepusti posao partneru koji će pošteno raditi za dobrobit svih, istakle su Vijesti.\nOn je dodao, navedeno je, da povjereništvo traži hitno zakazivanje Socijalnog savjeta na tripartitnoj osnovi i da se zauzme stav oko problema zaposlenih, zaključio je portal.\nPodsjetimo, kako je Espona je ranije objavila, da su radnici, njih 50-tak, započeli svakodnevni protest tražeći isplatu 6 zarada, uplatu doprinosa za 6 godina i naknada za prevoz, kao i hitno pokretanje proizvodnje.\nRadnici "Rade": Da li se Šotra šalio za dvije plate


Ekipa "zelenih" na pripremama Čukaričkog, čiji je deo i Ognjen Mudrinski\nKorpulentni napadač je prelom skočnog zgloba doživeo na utakmici protiv Partizana, kada je bio u duelu sa Evertonom.\n"Osećam se dobro i ne zavisi više od povrede hoću zaigrati na prijateljskoj utakmici", kaže snažni centarfor.\nOn je naglasio da je od početka okupljanja propustio dva ili tri treninga.\n"Kad sam ih propuštao, radio sam sa (kondicionim trenerom specijalizovanim za oporavak) Andrejom Milutinovićem, ali sam se ubrzo uključio i na treninge na veštačkoj podlozi. Najčešće sam bio džoker, jer veštačka podloga može da dovede do upale i zbog preventive se čuvam".\nMudrinski je operisaoskočni zglob 2. oktobra prošle godine posle komplikovane i teške povrede koju je doživeo na utakmici sa Partizanom. Što se tiče same povrede, on tvrdi da je spreman da igra.\n"Nemam utakmice u nogama, trebaće mi vremena, ali dobro se osećam. Nemam strah od povratka na teren, ne želim da razmišljam negativno", rekao je Mudrinski.\nOgnjen Mudrinski na tribinama tokom prijateljskog meča između "brđana" i Bačke\n"Sigurno da mi je palo teško što sam tako dugo odvojen od terena, ali sam imao sreće da sam u Čukaričkom, gde mi je obezbeđen oporavak na maksimalnom nivou. Devojka i porodica su uz mene 24 sata, u pozitivnom sam okruženju, pa i ja samo pozitivno razmišljam".\nNa treninzima Čukaričkog održava se trijagonal, turnir na kom su ekipe podeljene na "zelene", "crne" i "narandžaste".\n"Skoro svakog treninga su ekipe u pretežno sličnom sastavu, dve međusobno igraju, a treća trči, pa se smenjujemo. Ne vodimo evidenciju ko najviše pobeđuje", uz osmeh kaže Mudrinski.


Vesti online / Vesti / Srbija / Zdrava država zajednički cilj\nPredstavnici opozicionih stranaka i organizacija stavili su potpise na Sporazum sa narodom koji su usaglasili 5. februara. Tu informaciju je za "Vesti" potvrdio Janko Veselinović, čelnik Pokreta za preokret koji je i deo opozicionog Saveza za Srbiju.\nOvim dokumentom, opozicioni lideri su odgovorili na zahteve građana sa protesta 1 od 5 miliona koji u Beogradu traju već devet nedelja i usaglasili buduće delovanje u cilju uspostavljanja demokratske države i vladavine prava.\nLider Nove stranke Zoran Živković je pojasnio da kompromis do kojeg je došla opozicija nipošto ne znači odustajanje od temeljnih vrednosti i evropske Srbije, već je to zajednička borba zarad prvenstveno zaustavljanja daljeg urušavanja države.\n- Sporazum sa narodom, sa građanima Srbije je naš put ka zajedničkom cilju normalnoj, zdravoj državi u Evropi 21. veka - saopštio je lider NOVE.\nOpozicija je do zajedničkih zaključaka, kako kažu u ovoj stranci, došla za manje od tri nedelje. Inače, potpis na Sporazum je stavio i Sergej Trifunović, novi lider Pokreta slobodnih građana Srbije, koji je na Tviteru napisao da je najvažnije da je dogovoreno da "Sporazum nije konačan i da se može dopunjavati amandmanima u vremenu koje predstoji", kao i da "svakako nije savršen, ali je dobra baza".\nSRBIJA Veselinović najavio formiranje "slobodne zone" za 4. maj


РУСИЈА ПОСЛАЛА ЈАСАН СИГНАЛ ЗАПАДУ слањем генерала ШОЈГУА У БЕЛОРУСИЈУ\nMoskva je jasno stavlja do znanja da neće dozvoliti uspostavljanje marionetskog režima u Belorusiji, a poseta ruskog ministra odbrane Sergeja Šojgua još jednom to potvrđuje, smatra politički analitičar Sergej Markov.\nNakon jurišnih jedinica Vazdušno-desantnih snaga Rusije, u Belorusiju je stigao i šef ruskog odbrambenog odeljenja Sergej Šojgu.\nDa bi se izbegle pogrešne interpretacije, čak i tokom razgovora ruskog lidera Vladimira Putina i njegovog beloruskog kolege Aleksandra Lukašenka, rečeno je da savezničke države održavaju vojne vežbe Slovensko bratstvo 2020.\nMeđutim, na pozadini neprestanih pokušaja Zapada da u Minsku uredi „revoluciju u boji“, neki stručnjaci posetu ruskog ministra odbrane susednoj zemlji nazivaju veoma značajnim događajem.\nMeđu onima koji u Šojguovom dolasku u Belorusiju vide spremnost Moskve da zaustavi bilo kakve pokušaje mešanja u unutrašnje političke procese ove države je i politikolog Sergej Markov.\n„Ovo nije signal za Minsk, ovo je signal za Zapad da će Rusija stabilizovati situaciju u Belorusiji i neće mu dozvoliti da je podriva na bilo koji način“, rekao je ekspert i dodao da Sjedinjene Države i EU neće moći da sruše sadašnjeg šefa države i postave u Belorusiji njihove marionete.\nMarkov kolega Bogdan Bezpalko smatra da je Šojguova poseta odgovor Rusije Zapadu zbog nepriznavanja rezultata predsedničkih izbora u Belorusiji.\nPrema njegovim rečima, ovo je „potvrda Lukašenkove legitimacije“ i demonstracija da je Minsk pod zaštitom Moskve, što neće dozvoliti ponavljanje scenarija koji je prethodno sproveden u Libiji, Siriji i Ukrajini.\nRanije je direktor Karen Šahnazarov rekao da Lukašenko treba da okupi snažan i pouzdan tim oko sebe, koji će mu pomoći da stabilizuje situaciju u Belorusiji, u suprotnom Minsk rizikuje da se suoči sa negativnim posledicama.


iAnatomija: Prepolovljena proizvodnja iPhona 5c\nPrepolovljena proizvodnja iPhona 5c\nOprema koja je na telefonu podrazumevala maske u nekolko živih boja i relativno mala cena za ovaj proizvod protumačena je kao pokušaj da Apple osvoji što veći udeo na tržištima zemalja u razvoju, ali je preme nekim informacijama Apple morao da smanji dnevnu proizvodnju telefona zbog prilično loših početnih rezultata.\nTada je rečeno da je iPhone 5c prvi niskobudžetni telefon koji će se prodavati po ceni od otprilike 100 dolara i da će njime kompanija pokušati da se približi što većem broju ljudi. U tu svrhu kućišta telefona su napravljena u nekoliko boja, a telefon se od modela 5s razlikuje po tome što ne poseduje tehnologiju prepoznavanja otiska prsta.\nOdluka Applea da prepolovi proizvodnju možda je i rezultat ogromne potražnje i nemogućnosti da se u tako kratkom vremenu obezbede komponente za njegovo sklapanje - potpuno suprotan problem od onoga koji ima model 5s - nedostatak senzora za čitanje otisaka prsta.\nBezbednosni problemi došli su u fokus u trenutku kada je na video snimcima demonstriran način kako je jednostavno moguće zaobići sigurnosne mere na telefonu, poput otključavanja otiskom prsta i pristupiti poverljivim ličnim informacijama.\nNeke od ovih sigurnosnih propusta u Appleu su već ispravili novim verzijama operativnog sistema i zakrpama, a Apple se još uvek nije oglasio povodom tvrdnji da je za polovinu smanjio dnevnu proizvodnju modela 5c.


RTCG - Radio Televizija Crne Gore - Nacionalni javni servis :: Korona virus - Svijet :: Zaključavanje bi bilo teža opcija za Srbiju\n05. 03. 2021. 21:55 >> 21:55 0\nEpidemiolog Predrag Kon izjavio je danas da bi dugotrajno zaključavanje bila "teža opcija" za Srbiju i da su donesene mjere "rješenje za sada".\n"Zatvaranja su neophodna, ali ne smije sve da se svede na njih, jer se onda vrtimo u krug. Dugotrajno zaključavanje bi bilo teža opcija", kazao je Kon i dodao da građani Srbije moraju da nastave da se vakcinišu.\n"Vakcinisani građani povećavaju barijeru imunuteta, tako treba da nastavimo, jer je vakcinacija jedini put", napomenuo je on.\nUpitan da li su postojala neslaganja sa političkim dijelom Kriznog štaba, Kon je rekao da je na sjednici bilo "razmijene mišljenja".\n"Šta je bilo na sjednici, to ostavljam za taj događaj - bila je razmjena mišljenja, a rezultat toga su ove mjere, nastavićemo dalje da razgovaramo", kazao je on.\nKrizni štab donio je danas odluku da će za vikend od subote u 12.00 do ponedjeljka u 6.00 biti zatvoreno sve osim cvjećara, prehrambenih radnji, pumpi, apoteka i dostava hrane, a srednje škole od ponedjeljka će preći na onlajn nastavu.\nSrbija: 2.846 pozitivnih na koronu, 39 preminulo


Milinković-Savić neće, Kragujevčanin hoće? - Sportske.net\nMilinković-Savić neće, Kragujevčanin hoće?\nSMS će teško promeniti klub, ali bi jedan Srbin mogao da ipak stigne u Inter. Priča sve realnija...\nŠta je ovo, Inter pobedio Juve? PSŽ se odlučio!Još jedan odlaza iz Intera, vezista se seli u Tursku!Bajern predstavio novo pojačanje!Pakt Intera i Fiorentina, na udaru Juventus!Dvojica već otišla, hoće li i treći član paklene trojke napustiti Frankfurt?\nInter je prodao Perišića, Konte i dalje traži rešenje za levu stranu, i kako pišu italijanski mediji, spisak je sveden na tri imena.\nJedno od njih je naš Filip Kostić, srpski reprezentativac nekadašnji igrač kragujevačkog Radničkog. On je imao fantastičnu sezonu u Ajntrahtu, na meti je veći klubova, a idealno bi se uklopio u 3-5-2 formaciju.\nOsim njega, na spisku su Kurzava koji je ipak defanzivniji, mada je pitanje koliko će za ovog levog beka tražiti Pari Sen Žermen i Biragi iz Fiorentine.\nInter je imao ideju da menja Dalbera za ovog fudbalera, ali je brazilski levi bek odbio da se preseli u Firencu.\nI dalje nema rešenja oko Ikardija, sad ni Džeko nije siguran jer Roma jedino hoće da ga pusti, ako Inter pristane da proda Argentinca, no, on čeka Juve.\nŽoao Mario je meta Sevilje, doduše pozajmica od par miliona, sa pravo otkupa na kraju sezone. Podsetimo, Konte traži i vezistu, želja je bio SMS, ali Lacio je spustio rampu, neće prodati Srbina jer je do početka prvenstva dve nedelje.\nRealnija opcija je Vidal ili možda Rakitić, pa bi uz napadača, levog spoljnog i još jedan vezni trebalo da stigne na "Meacu".


Jeremić i Ren konstatovali da bi Srbija 2008. mogla da dobije status kandidata\nŠef diplomatije Srbije danas je u Briselu, razgovarao sa generalnim sekretarom NATO-a Japom de Hopom Sheferom i sa komesarom Evropske unije za proširenje, Olijem Renom.\nVuk Jeremić je od komesara za proširenje, Olli Rena čuo potvrdu ranijih komesarovih obećanja da će se Srbiji, po nastavku pregovora, otvoriti mogućnost da u što kraćem roku predje preostali put do zvaničnog kandidata za evropsko članstvo, što će otvriti nove mogućnosti približavanja ali i korištenja posebnih evropskih fondova.\n"Razgovarali smo o tome kako je moguće najviše skratiti taj proces, a naša ambicija je da to završimo do kraja septembra i do kraja godine očekujemo potpisivanje sporazum o stabilizaciji i pridruživanju. A zatim da se posvetimo statusu kandidata za članstvo Srbije u EU, što je moguć dobiti krajem 2008. godine", rekao je Jeremić.\nKomesar za proširenje, Oli Rehn je uvjeren da Srbija, svojim administrativnim kapacitetima i svim potencijalima kakvim raspolaže, može odgovoriti tijesnim rokovima i svim zahtjevima budućeg Sporazuma o stabilizaciji i pridruživanju. Medjutim, ponovio je i ovaj put, Brisel prije toga želi da vidi punu saradnju sa Hagom i Ratka Mladića u haškom pritvoru.\n"Postoji jedan ključni uslov a to ponavljam i nastaviću da to činim - jer je to prvi prioritet za EU i za srpsku vladu. Očekujem da Srbija postigne punu saradnju sa Tribunalom, što treba da vodi do hapšenja i transfera u Hag Ratka Mladića i preostalih optuženih", kaže Ren.\nJeremić i Ren su se saglasili da se proces utvrdjivanja budućeg statusa Kosova mora odvijati u Savjetu bezbjednosti UN, i da su priključivanje Srbije Evropskoj uniji i rješavanje kosovskog statusa dva potpuno odvojena procesa.\nEvropski komesar je rekao da bi pitanje statusa Kosova trebalo da bude riješeno prije nego što Srbija postane članica EU. On je ponovio stav da rješavanje tog pitanja ne treba odlagati, već naći odmah odlukom kroz Savjet bezbjednosti UN.\nNešto ranije, ministar Jeremić se susreo sa šefom belgijske diplomatije Karelom de Guhtom, koji mu je iznio stav svoje vlade da podržava novu rundu pregovra, ograničenog trajanja ali ne i unaprijed odredjenog ishoda.\nMinistar spoljnih poslova Srbije je naglasio da se kroz valjano pripremljene pregovore mora tražiti uzajamno prihvatljivo rješenje za kosovski problem.\nJeremić je upozorio da bi "sve ono što bi izlazilo iz okvira Savjeta bezbjednosti, bio opasan izuzetno opasan put i unošenje nemira u region". Jer Zapadni Balkan, primjetio je Jeremić, "mora biti stabilizovan da bi se suočio sa svim izazovima tranzije i za priključenje Evropskoj uniji".\nJeremić je zamoljen da objasni da li njegova jučerašnja izjava u Evropskom parlamentu da bi Srbija bila primorana da preispita odnose sa svakom zemljom koja bi jednostranim priznanjem nezavisnosti Kosova mimo odluke Saveta bezbednosti, narušila integriteti i suverenitet Srbije, znači i korake prema EU i susjedima, Makedoniji i Albaniji.\nŠef srpske diplomatije je uzvratio da Srbija nikako ne želi da ponovo na bilo koji način bude izolovana, a da bi to bili bilateralni koraci prema svakoj zemlji pojedinačno.\nJeremić je ukazao da je posebno za susjedne zemlje važno da pažljivo vode računa o tome da se ne naruši suverenitet i teritorijalni integritet država regiona.


Namešten tender za firmu porodice Đoković - Ekonomija - Dnevni list Danas\nPočetna » Vesti » Ekonomija » Namešten tender za firmu porodice Đoković\nTransparentnost Srbija ukazala na nezakonite uslove zakupa sportskog centra "Milan Gale Muškatirović"\nNamešten tender za firmu porodice Đoković\nBeta 02.08.2021. 11:06\nGrad Beograd raspisao je oglas za zakup sportskog kompleksa na Dorćolu sa uslovima kojima se izigrava svrha javnog nadmetanja jer može da ih ispuni samo jedna firma, koja je organizovala ovogodišnje teniske turnire i ATP 250 i WTA 250, saopštila je Transparentnost Srbija.\nOglašeno je davanje u dugoročni zakup sportskog centra koji se nekada zvao „25. maj“, a sada „Milan Gale Muškatirović“, na Dorćolu. U oglasu nije naveden čak ni ovaj prepoznatljiv naziv, već brojevi katastarskih parcela i površina. U oglasu je navedeno i da će postupak davanja u zakup biti sproveden i ako pristigne samo jedna ponuda.\nNa osnovu ostalih uslova, kako je ukazala Transparentnost Srbije, jasno je da može da ih ispuni samo firma koja je organizovala ovogodišnji „Belgrade Open“ i koja je u vlasništvu nekog od članova porodice Đoković (u medijima je kao direktor turnira govorio Đorđe Đoković, ali naziv firme-vlasnika ATP licence nije vidljiv na sajtu ATP).\n„Propisi ne prepoznaju mogućnost postavljanja ovakvih uslova. Uredbom je predviđeno da se u oglasu moraju propisati uslovi koji se odnose na zakup, a nije propisano postavljanje uslova koji se odnose na samog zakupca. To je i logično, jer bi gradu koji daje zemljište u zakup trebalo da bude cilj da kroz zakup ostvari što veću zaradu, a ograničavanje konkurencije uvek ima za posledicu smanjenje zarade“, istakla je Transparentnost Srbija.\nOcenjeno je gradska komisija koja je raspisala oglas za zakup sportskog kompleksa na Dorćolu „raspolagala javnim sredstvima nedomaćinski način“.\n„Isključivanjem mogućnosti da se na javnom nadmetanju pojavi bilo koji konkurent unapred odabranom poslovnom partneru Grada, lokalna samouprava će ostvariti manju, a u najboljem slučaju jednaku zaradu onoj do koje bi se došlo u konkurentskom postupku“, navela je u saopštenju Transparentnost Srbija.\nDorćoljavni konkursJavno nadmetanjeSPC Milan Gale MuškatirovićSportski kompleksTransparentnost SrbijazakupĐorđe ĐokovićBeograd\n7 reagovanja na “Namešten tender za firmu porodice Đoković”\n02. avgusta 2021. u 11.23\nOvaj kompleks TREBA poveriti Djokovicu za 1 dolar…\n02. avgusta 2021. u 11.35\nVest bi u srBiji Brale bila: Nesto NIJE namesteno !!\nzar i oni kaže:\n02. avgusta 2021. u 13.41\nkoliko još može da padne porodica đoković?


Sukob policije i demonstranata u Barseloni - BIGportal.ba\n14 Oktobra, 2019 14 Oktobra, 2019 047\nAerodrom “El Prat” u Barseloni blokiran je zbog sukoba demonstranata koji podržavaju nezavisnost Katalonije i policije. Do demonstracija je došlo poslije izricanja presude protiv dvanaest lidera katalonskog Pokreta za nezavisnost.\nPolicija je upotrijebila palice protiv okupljenih, nedaleko od ulaza u metro unutar glavnog terminala aerodroma u Barseloni.\nBivši zamjenik predsjednika Regionalnog parlamenta Oriol Hunkeras rekao je posle izricanja presude da je nezavisnost Katalonije “bliža nego ikad”. Nakon što je osuđen na 13 godina zatvora zbog uloge u neodobrenom referendumu o nezavisnosti 2017. godine, Hunkeras je naglasio da Katalonci nemaju alternativu.\nBivši lider katalonskog parlamenta Karles Pudždemon osudio je presudu, rekavši da je “užasno” što su bivši lideri osuđeni na “ukupno stotinu godina zatvora”.


Brenerom palio paukove, pa ZAPALIO CELU KUĆU\nZivot i stil - Nedelja 22.10.2017 - 12:54\nUkoliko se i ne bojite pauka, sigurno znate mnogo ljudi koji ih se itekako boje.\nSrećom, niko nije teže stradao FOTO: Getty Images/ilustracija\nVećina ih ubije novinama ili nekom drugom i proverenom metodom, ili ih izbaci iz kuće, ali to nije bilo dovoljno za Amerikanca koji je odlučio da ih ubije plamenom.\nKada je ispod svoje kuće primetio paukove i njihove mreže, muškarac iz Tusona u saveznoj američkoj državi Arizoni prošle nedelje je odlučio da ih uništi ručnim brenerom.\nUkoliko mislite da je to bila pouzdana najava katastrofe, u pravu ste.\nLokalni vatrogasci su naime oko 21 sat primili dojavu suseda o gustom dimu koji se širio iz montažne kuće, a kada su se pojavili na licu mesta, zatekli su muškarca koji je palio paukove mreže i nekoliko njegovih suseda kako iz zapaljenog doma iznose njegovu majku, piše KVOA.\nStarica je pri tome zadobila samo lakše povrede, a u požaru, srećom, niko nije teže stradao.\nPožar su gasila 23 vatrogasca kojima je trebalo 11 minuta da ga ugase, a predstavnik vatrogasaca za medije je odmah izjavio da se sumnja kako je požar uzrokovalo paljenje paukovih mreža ručnim brenerom.


Srbi sa KiM krenuli peške u Beograd na miting 19. aprila | Radio Kosovska Mitrovica\nSrbi sa KiM krenuli peške u Beograd na miting 19. aprila\n12. April, 2019 09:31 |\nDanas u 10 sati sa Jarinja je ka Beogradu peške krenula grupa Srba sa KiM na miting u okviru kampanje “Budućnost Srbije” koji se održava 19. aprila.\n“Na put pešice do Beograda odlučili smo da krenemo kako bismo podržali i predsednika Aleksandra Vučića i politiku jačanja Srbije, jer samo jaka Srbija može zaštiti prava našeg naroda i osigurati njegov opstanak na KiM. Oni koji rade protiv stabilne i snažne Srbije rade protiv interesa Srba na KiM, i mi nemamo nameru da ćutimo jer potencijalne žrtve neodgovorne igre dela srpske opozicije mogu biti naše porodice”.\n“Važno je ljude u centralnoj Srbiji podsetiti da mi na KiM i dalje postojimo i da smo izloženi nezapamćenim pritiscima, obespravljivanju i nasilju. Nama se radi o glavi dok tamo neki Đilas, Jeremić i Obradović pokušavaju da zadovolje svoje lične i sebične ambicije i usput upropaste i Srbiju i nas”.\n“Mi ne možemo da sedimo na KiM i gledamo kako se u centralnoj Srbiji dešava teror manjine nad većinom. Mi nemamo nikakve sumnje da su oni koji nastoje da oslabe Srbiju taj nalog dobili da bi se pitanje KiM rešilo na za nas nepovoljan način”.\n“Mislimo da je neophodno da Srbija čuje autentičan glas Srba sa KiM, a ne profitere koji žive u luksuzu u Beogradu i predstavljaju se kao Srbi sa KiM”.\n“Živimo u vremenu kada se dalekosežno odlučuje o budućnosti srpstva na KiM i pozivamo ljude dobre volje, koji vole Srbiju i naše zajedničko izvorište da nas podrže usput, da nas pozdrave i ohrabre, jer ono što mi danas čuvamo, čuvamo za ceo srpski narod”. Na prelazu Jarinje Srbima je zatraženo da spuste zastave Srbije i transparente.


ŠTA SE DEŠAVA SA ATP LISTOM NAKON OTKAZIVANJA VIMBLDONA? Kome ovakav rasplet odgovara i zašto je Rafa u problemu? - Informer\nNakon što je ove srede potvrđeno da takmičenja na Vimbldonu neće biti tokom 2020. godine osvrnućemo se na to šta to znači za poredak na ATP listi\nŠVAJCARAC NIJE MOGAO DA PREĆUTI! Pogledajte šta Federer misli o Novakovoj donaciji SRBIJI! sledeća vest\nJasno je da ove sezone turnira na travi neće biti nakon što su organizatori najprestižnijeg grend slema potvrdili ono što se naslućivalo prethodnih dana. Vimbldon ćemo gledati tek 2021. godine.\nOno što, nesumnjivo, zanima sve tenisere, naročito one iz vodeće trojke jeste - šta će se dešavati sa ATP listom, odnosno kome ide u korist to što neće biti takmičenja u Londonu.\nPosle današnje odluke iz Londona, jasno je da će vodeća četvorka (Đoković, Nadal, Tim i Federer) zadržati poene sa Vimbldona koje su osvojili 2019. godine, dakle Novak 2.000 (kao pobednik), Federer 1.200 (kao finalista) i Nadal 600 (kao polufinalista), što automatski znači i da se položaj na ATP listi koja ostaje zamrznuta neće menjati. Najveći "gubitnik" otkazivanja sigurno da je Dominik Tim koji je nedavno došao do treće pozicije, a kako ne bi branio ništa (ispao u prvom kolu od Kverija) propustio je priliku da se dodatno primakne Nadalu i Đokoviću.\nNajveći pritisak od sada će biti na Rafaelu Nadalu koji brani poene i trofeje sa US Opena i Rolan Garosa i to Španca stavlja u ne baš prijatnu poziciju u kasnijem delu sezone jer gotovo da nema prostora za napredak, već može samo da izgubi ako ne odbrani titule u Njujorku i Parizu.\nDa bi se teniska sezona uopšte nastavila potrebno je da stane i epidemija korona virusa koja je zahvatila svet, a podsetimo da je trenutna teniska sezona suspendovana do 7. juna.\nNovak Đoković sport Rodžer Federer Rafael Nadal ATP Vimbldon Dominik Tim tenis


Korišćenje eura biće procijenjeno tokom pregovora\nponedjeljak, 23 mart 2015 15:00\nUnilateralno korišćenje eura u Crnoj Gori moraće da bude propisno procijenjeno tokom tekućih pregovora o pridruživanju EU, kada se otvori Poglavlje 17, saopštio je član Izvršnog odbora Evropske centralne banke (ECB), Benoa Kuri.\nOn je kazao da ECB nije nadležna za to pitanje, već je to nadležnost Evropske komisije (EK).\n"Razgovaraćemo o tome kada dođe vrijeme, odnosno kada se u pregovorima o pridruživanju otvori Poglavlje 17 - Ekonomska i monetarna unija“, rekao je Kuri na konferenciji za novinare povodom završetka Programa tehničke saradnje sa Centralnom bankom Crne Gore (CBCG) na putu ka članstvu u Evropskom sistemu centralnih banaka (ESCB).\nBorba protiv korupcije i organizovanog kriminala zadatak je svih zemalja EU\nsubota, 21 mart 2015 16:36\nTokom drugog dana posjete potpredsjednika Vlade i ministra vanjskih poslova i evropskih integraciija Igora Lukšića Republici Kipar održane su bilateralne konsultacije a šef crnogorske diplomatije se, pored susreta sa ministrom vanjskih poslova Joanisom Kasulidesom sastao i sa ministrom finansija Harisom Jorgijadesom i ministrom energetike, trgovine, industrije i turizma Jorgosom Lakotripisom.\nNakon razgovora sa ministrom vanjskih poslova, potpisan je Sporazum između dvije vlade o saradnji u borbi protiv terorizma, organizovanog kriminala, protivzakonitog prometa narkotika, psihotropnih supstanci i prekursora, ilegalnih migracija i drugih krivičnih djela.\nKipar: Iskustvo malih država članica EU značajno za Crnu Goru\npetak, 20 mart 2015 11:30\nZa proces pregovora sa Evropskom unijom iskustvo malih zemalja poput Kipra i Malte, kako iz pregovaračkog tako i perioda članstva, može biti od izuzetne pomoći, poruka je sa trilateralnog sastanka potpredsjednika Vlade i ministra vanjskih poslova i evropskih integraciija Igora Lukšića sa ministrima vanjskih poslova Kipra i Malte Joanisom Kasulidesom i Džordžom Velom.\nTokom prvog dana zvanične posjete Kipru, potpredsjednik Lukšić je sa šefovima diplomatija Kipra i Malte razgovarao o modalitetima prenosa iskustva u kontekstu evropskog puta ali i mogućnostima jačeg povezivanja tri mediteranske evropske države.\nPodsjetio je sagovornike na aktuelni momenat u procesu pristupanja EU istakavši da Crna Gora odlučno i posvećeno nastavlja da ispunjava obaveze sa svoje evropske agende.\n"U dosadašnjem periodu smo ostvarili veoma dobre rezultate u procesu pregovora, svjesni smo izazova koji slijede i dočekujemo ih fokusirani na što uspješnije sprovođenje reformi u svim oblastima, naročito vladavini prava, ekonomskom upravljanju i jačanju administrativnih kapaciteta", kazao je Lukšić.\nNa ostvareni napredak ukazao je i ministar vanjskih poslova Kipra.\n"Crna Gora predstavlja primjer uspješnog demokratskog razvoja i bezbjednosti u regionu sa izvjesnom evropskom perspektivom".\nKasulides je, takođe, ukazao na punu posvećenost crnogorskih institucija sprovođenju reformi u procesu integracije u EU koja, kako je istakao, daje konkretne rezultate i podstiče konstantan napredak.\nOn je kazao i da Crna Gora može da računa na svu pomoć u prenošenju iskustva i znanja ali i tehničku, zasnovanu na dugogodišnjem članstvu u EU kao male zemlje sa malom administracijom.\nPoruke podrške i pozitivne ocjene dosadašnjih rezultata prenio je ministar vanjskih poslova Malte.\n"Zadovoljstvo je vidjeti napredak koji je Crna Gora ostvarila. Odgovoran i veoma posvećen odnos prema pregovaračkom procesu i obavezama koje iz njega proizilaze zaslužuju puno poštovanje i podršku", kazao je Vela, podsjetivši na podršku Malte crnogorskom evropskom putu od samog početka procesa.\nŠef diplomatije Malte je ukazao i na mogućnosti saradnje i obezbjeđivanja pomoći u različitim oblastima, naročito u kontekstu reforme javne uprave.\nSagovornici su razmijenili mišljenja i o aktuelnim temama u globalnom kontekstu kao i kretanjima regiona i značaju saradnje među zemljama Zapadnog Balkana.\nSa tim u vezi, potpredsjednik Lukšić je podsjetio na prioritete u sprovođenju regionalnih inicijativa i važnost zajedničkog rada na jačanju infrastrukturne povezanosti kao preduslova bržeg ekonomskog razvoja.\nčetvrtak, 19 mart 2015 14:42\nGlavna saobraćajna mreža u Crnoj Gori dio sveobuhvatne trans-evropske transportne mreže\nutorak, 17 mart 2015 18:11\nDefinisanje Glavne saobraćajne mreže u Crnoj Gori, na osnovama sveobuhvatne mreže koja je 2011. godine, kroz Anekse, postala dio sveobuhvatne trans-evropske transportne mreze TEN-T, bila je jedna od tema današnjeg sastanka ministra saobraćaja i pomorstva Ivana Brajovića sa visokim predstavnicima Evropske komisije, koje je predvodio direktor za Zapadni Balkan u Generalnom direktoratu za susjedstvo i pregovore o proširenju Žan Erik Pake u Briselu.\nSvrha bilaterlanih sastanaka, kojima će pojedinačno prisustvovati svi ministri saobraćaja regiona Zapadnog Balkana bila je usaglašavanje stavova zemalja regiona, u cilju što kvalitetnijeg definisanja glavne saobraćajne mreže koja ce povezivati region putevima, željeznicom, lukama i unutrašnjim plovnim putevima, uz metodologiju i standarde koji se primjenjuju u EU.\nGlavna mreža će imati za cilj kvalitetno povezivanje glavnih gradova, ekonomskih centara i luka, konekcijama ostvarljivim u vremenskom horizontu do 2030. Razmijenjeni stavovi i predloženi prioriteti, koji treba da doprinesu definisanju Glavne (CORE) mreže u regionu, biće platforma za predstojeći sastanak ministara vanjskih poslova i saobraćaja u Prištini, koji je zakazan za 25. mart ove godine.\nponedjeljak, 16 mart 2015 07:42\nsrijeda, 11 mart 2015 13:25\nutorak, 10 mart 2015 15:58\nRadović: Crna Gora spremna da svoje iskustvo iz vođenja pregovora sa EU podijeli sa susjedima\nčetvrtak, 05 mart 2015 12:13\nU organizaciji Njemačkog društva za međunarodnu saradnju (GIZ) i Ministarstva vanjskih poslova i evropskih integracija Crne Gore, u Budvi je od 3. do 5. marta održana trodnevna radionica za diplomate ministarstava vanjskih poslova Jugoistočne Evrope.\nRadionica je bila posvećena tehnikama pregovaranja kao svakodnevnom načinu diplomatskog djelovanja, s posebnim osvrtom na funkcionisanje institucija EU, a učestvovalo je 17 diplomata iz šest država: Albanije, Bosne i Hercegovine, Crne Gore, Kosova, Makedonije i Srbije.\nOsim za sticanje novih znanja iz oblasti pregovaranja, radionica je bila prilika za razmjenu mišljenja o toku i dinamici procesa pristupanja država Zapadnog Balkana Evropskoj uniji.\nGeneralna direktorica za evropske poslove u MVPEI Snežana Radović je upoznala učesnike radionice s pregovaračkom strukturom i tokom pristupnog procesa Crne Gore.\nPredstavila je dosadašnje uspjehe i ukazala na obaveze koje Crnu Goru očekuju u narednom periodu u susret članstvu u EU.\nRadović je naglasila da je Crna Gora, kao država koja je naviše odmakla u procesu pristupanja EU, spremna da svoje iskustvo iz vođenja pregovora podijeli sa susjedima i na taj način doprinese ubrzanju reformskih procesa i integracije država regiona u EU.\nUčesnici radionice su izrazili zadovoljstvo organizacijom skupa i prilikom da razmijene mišljenja i naučene lekcije iz procesa evropske integracije. U tom kontekstu je ponovo istaknut značaj regionalne saradnje u oblasti evropske integracije kroz realizaciju zajedničkih projekata.\nCrna Gora korak bliže otvaranju pregovora u oblasti poljoprivrede\nUsklađivanje sa EU zakonodavstvom u oblasti stočarstva i zaštite dobrobiti životinja


Braća Vuksanović pravosnažno oslobođena optužbe\nBoban i Blažo Vuksanović, bili su optuženi da su aktivirali eksplozivnu napravu, velike razorene moći, 1. marta 2013. ispred stana i automobila Aleksandra Jovovića\nbomba vozilo Aleksandar Jovović, Foto: Savo Prelević\n15.07.2014. 15:48h Ažurirano: 15.07.2014. 15:48h\nViši sud potvrdio je oslobađajuću presudu braći Bobanu i Blažu Vuksanoviću, koji su bili optuženi da su aktivirali eksplozivnu napravu, velike razorene moći, 1. marta 2013. ispred stana i automobila Aleksandra Jovovića, zvanog Kameni u centru Podgorice.\nSudija Osnovnog suda Nenad Vujanović krajem decembra prošle godine oslobodio je Vuksanoviće krivice za taj bombaški napad.\nVujanović je, obrazlažući presudu, kazao da nije dokazano da su optuženi izvršioci tog nedjela. On je ukinuo pritvor Vuksanovićima i donio rješenje da se odmah puste na slobodu, čime je propala velika akcija policije i tužilaštva iz marta prošle godine.\nPortparolka Osnovnog suda Ivana Bečić saopštila je “Vijestima” da je Viši sud 2. jula potvrdio tu presudu. Vuksanoviće su nakon bombaškog napada, u planiranoj akciji, uhapsili pripadnici Specijalne antiterorističke jedinice u njihovoj porodičnoj kući u Zagoriču.\nNa posljednjem ročištu u tom predmetu u Osnovnom sudu krajem prošle godine, odgledani su video zapisi lošeg kvaliteta sa poslovnih objekata u ulici u kojoj je eksplodirala bomba.\nNa njima se nejasno vidio prolazak motocikla na kojem su se nalazile dvije osobe sa kacigama.\nBlažo VuksanovićBoban VuksanovićAleksandar Jovović\n24.10. 12:15 h\t12797


Konkurs "Kragujevac open poetry" - Konkursi regiona\nby KR 26/07/2012 030\nStudentski kulturni centar Kragujevac i neformalna grupa kragujevačkih kulturnih poslenika, raspisuje konkurs za prvi „Kragujevac open poetry“. Reč je o takmičarskoj pesničkoj manifestaciji, a konkurs je otvoren za sve.\nU kratkim pesničkim dvobojima, publika i tročlani žiri, biraće „boljeg“ koji ide u sledeći krug do velikog finala. Žrebanjem na početku festivala napraviće se „kostur“, pa će tako pesnici iz kvalifikacija, preko šesnaestine, osmine, četvrt i polufinala stići do finala, u kome najbolje očekuju i nagrade.\nIdeja pokretanja manifestacije „Kragujevac open poetry“ je uspostavljanje nove scene sa koje bi se čuo živi, probrani govor mladih pesničkih snaga. „Kragujevac open poetry“ radiće na afirmaciji pesništva kroz različite medije. Kultura se meri „poletom stiha“ i ovo će biti prilika da preko ovog „test“ festivala u našoj sredini osnažimo ulogu poezije kao načina življenja i scenskog delovanja.\nPrvi „Kragujevac open poetry“ biće organizovan u subotu, 11. avgusta, na letnjoj sceni SKC-a (plato iza PMF-a), a ove godine festival će\nPesme slati na elektronskom poštom na: xhaxhi@gmail.com, ili na jasamcer@gmail.com sa subjektom poruke „KG open poetry“


Tag / Svemirski brod / Vesti online\nAncient code 0 komentara\nSvemirski brod oboren iznad Zemlje: Misterija Crnog viteza konačno rešena!\nPojavio se novi video koji navodno pokazuje da je oboren satelit "Crni vitez" - za koji se kaže da je vanzemaljski špijunski satelit u orbiti oko Zemlje.\nRuski svemirski brod izgoreo u atmosferi\nAppleov "svemirski brod" je skoro završen (VIDEO)\nNa Jutjubu je nedavno objavljen najdetaljniji video izgradnje Appleovog novog sedišta do sada.\nVIDEO: Čuvajte se, vanzemaljci su došli po vas!\nAko želite dobru skrivenu kameru, morate dobro i da se potrudite. Upravo je i uradila ekipa jedne brazilske televizije. Napravili su svemirski brod, nabavili vanzemaljce... I zabava je mogla da...